GEROA PENTSIOAK ENPLEGUKO BGAEren pribatutasun-politikak datu pertsonalen babesaren arloan indarrean dagoen legeria betetzen du.\nInteresdunarengandik zuzenean jasotzen diren datu pertsonalak era konfidentzialean tratatuko dira, eta GEROA PENTSIOAK ENPLEGUKO BGAEren (GEROA aurrerantzean) titulartasunpeko tratamendu-jarduerari erantsita geratuko dira (erakundearen egoitza soziala: Lugaritz pasealekua 27, behea, 20018 Donostia, Gipuzkoa).\nErabiltzaileak GEROAko langileekin harremanetan jarri ahal izango dira beren datu pertsonalen tratamenduari lotutako zalantzak argitzeko arestian adierazitako posta-helbidearen edo informatica@geroa.eus helbide elektronikoaren bitartez.\nNori aplikatu behar zaio pribatutasun-politika hau?\nPribatutasun-politika hau honako hauei aplikatuko zaie:\nGure egungo bazkideei; izan ere, haien ekarpenak administratzen eta kudeatzen ditugu, erretiro-pentsioak, ezintasun-pentsioak edo heriotzaren ondoriozkoak osatzeko helburu bakarrarekin.\nBazkideek izendatutako onuradunei.\nGure webgunean (www.geroa.eus) nabigatzen duten eta bazkide-izaera duten zein ez duten erabiltzaileei.\nZure datu pertsonalen tratamenduaren helburua. Zer egiten dugu zure datuekin?\nGEROAk gure jarduerari lotutako honako helburu hauetarako baino ez ditu erabiltzen zure datu pertsonalak:\nBazkide langileen kasuan:\nZure ekarpenak kudeatu eta administratzeko, eta, ondoren, erretiro-pentsioak, ezintasun-pentsioak edo heriotzaren ondoriozkoak osatzeko, GEROAren eta lan egiten duzun enpresaren artean izenpetutako kontratua betez.\nKomunikazio-bide bat ezartzeko, alderdi indibidualei, beren ondarearen bilakaerari (GEROAk egindako kudeaketaren arabera) eta zure osagarriaren konfigurazioaren inguruko datuei dagokienez informatuta edukitzeko eta zure etorkizuneko osagarriari buruz egindako kalkuluen berri emateko.\nZure eta GEROAren arteko komunikazioaren kudeaketan emandako zerbitzuen kalitatea kontrolatzeko. Horretarako, zure iritziak eta iradokizunak baliatuko dira, arlo pribatuan dauden web-formularioen bidez edo telefonoz deituta.\nBazkide langileek izendatutako onuradunen kasuan:\nHeriotzaren ondoriozko osagarriaren ordainketa kudeatzeko.\nWebgunearen erabiltzaileei dagokienez:\nGure zerbitzuak optimizatzeko eta erabiltzaile gisa duzun esperientzia hobetzeko. Informazio gehiago nahi izanez gero, ikus Cookieen politika.\nBildutako datu motak. Nolako datu pertsonalak tratatzen ditugu?\nGEROAn tratatuko ditugun datuak honako hauek dira:\nBazkideen onuradunen kasuan:\nWebgunearen erabiltzaileen kasuan:\nBisitaren egunari eta orduari, webgunearen URLari eta gure webgunean bisitatutako orriei buruzko datuak edo erabilitako nabigatzaileari buruzko informazioa bilduko dira. Informazio gehiago nahi izanez gero, ikus Cookieen politika.\nDatuen jatorria. Nondik lortzen ditugu zure datu pertsonalak?\nGure bazkideen datuak beren enpresa edo erakundeek (GEROArekin atxikipen-kontratu bat izenpetu ondoren) eta bazkide interesdunek berek emandako informaziotik lortzen dira.\nAipatu beharra dago GEROAk eskaintzen dituen zerbitzuak eskatzeko edo zerbitzu horietan erregistratzeko prozesua ez dela webgunearen bitartez egiten; aurreko paragrafoaren arabera bazkide-izaera dutenek baino ezin izango dira webguneko formularioetan sartu.\nGEROArekin langileen ekarpenak kudeatu eta administratzeko kontratua sinatu ondoren, bazkide langileak eta enpresaren ordezkariak erabiltzaile-izen bat eta pasahitz bat izango dituzte webguneko "Langileen arloa" eta "Enpresen eta gestorien arloa" gune pribatuetan sartzeko, hurrenez hurren. Gune horietan daude, hain zuzen ere, datuak erregistratzeko eta eguneratzeko formularioak.\nBazkide langileen onuradunen kasuan:\nDatuak izenpetutako kontratuari eta kontratatutako kontingentziari jarraikiz onuradun izendatu duten bazkide langileen bitartez lortzen dira. Guraso-ahala duten pertsonek edo legezko ordezkariek onuradun diren adingabeei buruzko datuak ematen dituzten kasuetan, haiek baimenduko dute datu horien bilketa eta GEROAk arestian adierazitako helburuarekin erabili eta tratatzeko aukera.\nDatu pertsonalak automatikoki bilduko dira, gure webgunean nabigatzean kargatutako cookieen bitartez.\nZure datuak tratatzeko legitimazioa. Zergatik erabil ditzakegu zure datu pertsonalak?\nBazkide langileen ekarpenen kudeaketari eta administrazioari lotutako datu pertsonalak, haien ondarearen bilakaeraren (GEROAk egindako kudeaketaren arabera) berri emateko egiten diren komunikazioak, haien osagarriaren konfigurazioaren eta etorkizuneko osagarriari buruz egindako kalkuluen inguruko datuak eta onuradunen izendapenari eta haien datuen ekarpenari buruzko informazioa tratatzeko lege-oinarria honako hau da: pertsona fisikoak datu pertsonalen tratamenduari eta datu horien zirkulazio askeari dagokienez babesteko Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduaren 6.1 artikuluko b) letraren arabera interesduna eta haren onuradunak partaide dituen kontratuaren gauzatzea da.\nZerbitzuaren kalitatea kontrolatzeko ahots-deietan jasotako iritzien, iradokizunen eta grabazioen kasuan, tratamendurako lege-oinarria arduradunaren interes legitimoa da, Datu Pertsonalen Erregelamendu Orokorraren 6.1 artikuluaren f) letrari jarraikiz.\nOnuradunen datuak tratatzeko lege-oinarria bazkide langilea eta haren onuradunak partaide dituen kontratuaren betetzea eta Borondatezko Gizarte Aurreikuspeneko Erakundeen otsailaren 23ko 5/2012 Legean eta haren erregelamenduetan ezarritako betebeharren betetzea da, betiere Datu Pertsonalen Erregelamendu Orokorraren 6.1 artikuluaren b) eta c) letrei jarraikiz.\nCookieen bidez lortutako datuak tratatzeko lege-oinarria webgunearen erabiltzailearen baimena da, adierazitako arauaren 6.1 artikuluaren a) letrari jarraikiz.\nGordetzeko epeak. Zenbat denboratan erabiliko ditugu zure datu pertsonalak?\nBorondatezko Gizarte Aurreikuspeneko Erakundeen otsailaren 23ko 5/2012 Legearen Erregelamendua onartzen duen urriaren 27ko 203/2015 Dekretuari jarraikiz, bazkide eta onuradun guztien erregistro historikoak etengabe gordeko dira: ekarpenak, prestazioak, borondatezko bajak, mobilizazioak eta horien guztien datak eta kopuruak.\nErregistro hauetan, ematen zaizkizun zerbitzuak (zehazki, datu pertsonalen inguruan) eraldatzea eskatzeko zure eta GEROAren arteko komunikazioak daude.\nGainerako komunikazioak, tartean direla zure iritziak eta iradokizunak, gehienez 2 urtean gordeko dira.\nBukatzeko, grabatutako telefono-deiak hilabete batez gordetzen dira, salbu eta gatazka edo gorabehera bat dela tarteko kontserbatu behar balira; halako kasuetan, auzia ebazten den arte kontserbatuko dira.\nAdierazitako epeak igaro ondoren, informazioa behin betiko ezabatzen da.\nBorondatezko Gizarte Aurreikuspeneko Erakundeen otsailaren 23ko 5/2012 Legearen Erregelamendua onartzen duen urriaren 27ko 203/2015 Dekretuari jarraikiz, bazkide eta onuradun guztien erregistro historikoak etengabe gorde beharko dira: ekarpenak, prestazioak, borondatezko bajak, mobilizazioak eta horien guztien datak eta kopuruak.\nCookieen bidez emandako datu pertsonalak datu horien bilketaren helburua betetzeko eta helburuaren ondorioz sor daitezkeen erantzukizunak zehazteko beharrezkoa den denboran eta artxiboei eta dokumentazioari buruzko araudian ezarritako aldietan gordeko dira.\nZure datuen hartzaileak izan daitezkeenak. Norekin partekatuko ditugu zure datu pertsonalak?\nZure datuen komunikazioari dagokionez, berariaz jakinarazten dizugu ez zaizkiela hirugarrenei lagako, lege-betebehar bat dagoenean izan ezik.\nGEROAren jarduerak garatzeko, tratamenduaz arduratzen diren hornitzaileak sartu ahal izango dira, baina, nolanahi ere, ez dituzte beren helburuetarako erabiliko zure datu pertsonalak.\nOndoren, tratamendu bakoitzaren inguruko xehetasun gehiago emango ditugu:\nBazkide langileen eta haien onuradunen kasuan:\nEmaten dizkiguzun datuak dagozkien administrazio eta erakunde publikoei laga ahal izango zaizkie, hala nola Foru Ogasunari, Gipuzkoako Foru Aldundiari eta Eusko Jaurlaritzari, legeak hala aginduta.\nTratamendu-enkarguei dagokienez, GEROAk kontratu-harremanak ditu ezarrita Europar Batasunean kokatutako hornitzaileekin, mezularitzako, dokumentazioaren kudeaketako eta baliabide informatikoen kudeaketako zerbitzuetarako, besteak beste.\nHalaber, marketina automatizatzeko plataforma-zerbitzuak (Mailchimp) azpikontratatu dizkie Europar Batasunetik kanpo (AEBetan) kokatutako zenbait tratamendu-arduraduni (The Rocket Science Group LLC d/b/a MailChimp).\nDatuen nazioarteko transferentzia horri erantsitako bermeei dagokienez, hornitzaileak Europar Batzordeak onetsitako kontratuzko klausula eredura egokitutako kontratazio baldintzak ditu. Esteka hemen: https://mailchimp.com/legal/data-processing-addendum/\nJakinarazten dizugu "cookieak" erabiltzen ditugula, hau da, zure ordenagailuan kokatuta dauden eta erabiltzaileek webguneari ematen dioten erabilera aztertzen laguntzen diguten testu-fitxategiak (informazio gehiago Cookieen politikan).\n"Cookieek" biltzen dituzten zure datu batzuk Google Analytics-i lagako zaizkio. Tresnak horrek tratamenduaren arduradun gisa dihardu, eta informazioa bere helburu propioetarako erabiltzen du, hala nola zerbitzu berriak garatzeko, publizitatearen eraginkortasuna neurtzeko, erabiltzaileak iruzurrez eta abusuez babesteko, eta Googlen edo bazkideen webguneetan eta aplikazioetan agertzen diren edukia eta iragarkiak pertsonalizatzeko. Zure IP helbidea anonimizatu egingo da, eta Googlek ez du bilduko.\nAzkenik, zehaztu beharra dago Google Analytics-ek Europar Batzordeak onetsitako kontratuzko klausula eredura egokitutako kontratazio baldintzak dituela.\nOro har, jakinarazten da GEROAk datu pertsonalen tratamenduen oinarri diren sistemen hosting-, euskarri- eta mantentze-zerbitzuak azpikontratatu dizkiela Europar Batasuneko zenbait tratamendu-arduraduni.\nEBtik kanpo kokatutako enpresa hornitzaileek zerbitzu osagarriren bat emateagatik datu pertsonaletarako sarbide motaren bat badute, hautaketa egitean datuen babesaren arloko Europako betekizunak betetzeko berme nahikoak ezartzen direla ziurtatuko dugu.\nGEROAk datu pertsonalen segurtasuna bermatzeko eta datu horien alterazioa, galera edo baimendu gabeko tratamendua edo sarbidea saihesteko beharrezkoak diren neurri teknikoak eta antolamenduzkoak hartuko ditu, kontuan hartuta teknologiaren egoera eta biltegiratutako datuen izaera eta arriskuak (giza ekintzari edota ingurune fisiko edo naturalari lotutakoak).\nAtal hau bazkide langileei, haien onuradunei eta webgunearen erabiltzaileei aplikatu beharrekoa da.\nJakinarazten dizugu datu pertsonalen babesaren arloan indarrean dagoen araudiak ematen dizkizun eskubideak balia ditzakezula. Honako hauek dira:\nSarbidea izateko eskubidea: GEROAk zure datu pertsonalak tratatzen ari diren edo ez baieztatzeko eskubidea izango duzu, eta, kasu horretan, datu pertsonalak eta honako informazio hau eskuratzeko eskubidea: tratamenduaren helburuak; kasuan kasuko datu pertsonalen kategoriak; komunikatu diren edo komunikatuko diren datu pertsonalen hartzaileak, nazioarteko transferentziak barnean hartuta; zure datu pertsonalak gordetzeko epea; eskubideak dituzula jakitea; kontrol-agintaritza baten aurrean erreklamazio bat aurkezteko eskubidea; datu pertsonalak interesdunarengandik lortu ez direnean, datu horien jatorriari buruz eskuragarri dagoen edozein informazio; eta erabaki automatizatuak hartzen diren, profilak lantzea barne.\nZuzentzeko eskubidea: GEROAk zure datu pertsonalak zuzentzeko eskatu ahal izango duzu, betiere okerrak badira edo osatu gabe badaude.\nBazkide langilea bazara, zure datu pertsonalak eta zure onuradunenak aldatu ahal izango dituzu arlo pribatuko web-formularioaren bidez.\nAurka egiteko eskubidea: zure datuen tratamenduari aurka egin ahal izango diozu, interes publikoko misio batean edo arduradunaren interes legitimoan oinarritzen zarenean.\nTratamendua mugatzeko eskubidea: tratamendua mugatzea eskatu ahal izango duzu honako kasu hauetan:\na) zure datuak okerrak direnean, GEROAri datuen zehaztasuna egiaztatzeko aukera emango dion epe batean;\nb) Tratamendua legez kontrakoa dela pentsatzen duzunean, baina datu pertsonalak ezabatzearen aurka zaudenean eta horren ordez datuen erabilera mugatzeko eskatzen duzunean;\nc) GEROAk datu pertsonalak tratamenduaren helburuetarako behar ez dituenean, baina zuk erreklamazioak egiteko, baliatzeko edo defendatzeko behar dituzunean;\nd) Tratamenduaren aurka agertu zarenean, GEROAren arrazoi legitimoak zureei gailentzen zaizkien egiaztatzen den bitartean.\nEzabatzeko eskubidea: GEROAri zure datu pertsonalak ezabatzeko eskatu ahal izango diozu, eta berehala ezabatu beharko ditugu, honako kasu hauetan:\na) datu pertsonalak jada beharrezkoak ez direnean haiek bildu edo beste era batera tratatu izanaren helburuetarako;\nb) baimena kentzen duzunean (lege-oinarria baimen hori bada eta tratamendua beste funts juridiko batean oinarritzen ez bada).\nc) tratamenduaren aurka egiten duzunean (ikus aurka egiteko eskubidea);\nd) datu pertsonalak legez kontra tratatu direnean;\ne) datu pertsonalak GEROAri aplikatutako lege-betebehar bat betetzeko ezabatu behar direnean.\nHala izanik ere, ez da ezabatzeko eskubidea aplikatuko eta, beraz, Tratamenduaren Arduradunak datuok tratatzen jarraitu ahal izan ditu, beharrezkoa denean:\na) Adierazpen- eta informazio-askatasunerako eskubidea erabiltzeko.\nb) Tratamenduaren arduradunari aplikatzen zaion lege-betebehar bat konplitzeko, Europar Batasuneko edo estatu kideen Zuzenbidean ezartzen den datuen tratamenduak nahitaezko egiten duenean, edo interes publikoz edo arduradunari eskuordetutako ahalmen publikoak erabiliz egin den misio bat betetzeko.\nc) Osasun publikoaren arloko interes publikoko arrazoiengatik.\nd) Interes publikoko artxiborako, ikerketa zientifiko edo historikorako, edo estatistiketarako.\ne) Erreklamazioak adierazi, egin edo babesteko.\nBeraz, non eta irregulartasun bat ez dagoen, bazkideen-langileen datuak ezingo dira ezabatu, eta iraunkorki kontserbatuko dira legez ezartzen den bezala, "Kontserbazio Epeak" atalean azaltzen denaren arabera.\nEramangarritasunerako eskubidea: formatu digitalean eta egituratuta, zuk edo, zure izenean, hirugarrenek eman ahal izan dizkiguten datu pertsonalak jaso ahal izango dituzu, baita beste erakunde bati helarazi ere, baldin eta tratamendua bitarteko automatizatuen bidez egiten bada.\nAurreko eskubideetakoren bat baliatu nahi izanez gero, eskaera idatziz eta sinatuta bidali beharko duzu, zure NANaren edo nortasuna egiaztatzen duen beste edozein agiriren fotokopiarekin batera, goian adierazitako posta-helbidera, edo informatica@geroa.eus helbide elektronikora.\nEra berean, jakinarazten da interesdunak kontrol-agintaritza eskudunera jo ahal izango duela (Datuak Babesteko Espainiako Agentziara) bidezkotzat hartzen duen erreklamazioa aurkeztera. Balia ditzakezun eskubideei buruzko informazio gehiago nahi izanez gero, eta eskubideak baliatzeko formularioen ereduak eskatzeko, Datuak Babesteko Espainiako Agentziaren webgunera jo dezakezu: www.aepd.es.


Nafarroan birziklatzeakoak gara! – Bortzirietako Etxe Hondakinen Mankomunitatea\nNafarroan birziklatzekoak gara\nIngurumeneko Departamentuak ‘Birziklatzeko zaleak, halakoxeak gara establezimendu honetan’ Kanpaina abiarazi du Nafarroako merkataritzarako eta ostalaritzarako\nHelburua da sektoreko hondakinen kudeaketako jardunbide egokiak kontzientziatzea eta horiei balioa ematea\nNafarroako merkataritza eta ostalaritza establezimenduen normaltasunera pixkanaka itzultzearekin bat, COVID-19ak eragindako pandemiaren ondorioz sektoreak bizi izan duen egoera konplikatuaren ondoren, Landa Garapeneko eta Ingurumeneko Departamentuak kanpaina berri bat jarri du abian ostalariak eta merkatariak sentsibilizatzeko mota horretako establezimenduetan sortzen diren hondakinak behar bezala kudeatzearen garrantziaz.\n‘Establezimendu honetan birziklatzekoak gara!/Birziklatzeko zaleak, halakoak gara establezimendu honetan!’ Lelopean, kanpainak hondakinen kudeaketako jardunbide egokiak balioetsi nahi ditu, iraunkortasunerako bide gisa, establezimenduei balio bereizgarria ematen diena.\nKanpainaren helburua da hondakinak behar bezala kudeatzen dituzten negozioak kanpainaren bereizgarriarekin aintzatestea. Horretarako, webgune bat prestatu da, ostalariek eta merkatariek galdera-sorta bat bete dezaten. Galdetegi horretan, erantzunen arabera puntuatzen diren galdera batzuk jasotzen dira, eta hondakinen kudeaketan duten konpromisoa zehazteko aukera ematen dute. Gainera, kanpaina hainbat pieza grafikoren bidez zabalduko da hedabide digitaletan eta sare sozialetan.\nKanpaina Hondakinak Prebenitzeko eta Ekonomia Zirkularra Sustatzeko Bulegoarekin (OPREC) eta Nafarroako Ingurumen Kudeaketa (GAN-NIK) sozietate publikoaren laguntza teknikoarekin batera abiarazi da, Ecoembes, Ecovidrio eta tresna elektriko eta elektronikoen hondakinen erantzukizun hedatuko sistema kolektiboekin lankidetzan.\nEkimen hau “Nafarroan birziklatzekoak gara/Birziklatzeko zaleak” kanpaina orokorraren barruan kokatzen da, eta 2021eko azaroan ReciclApp-BirziklApp tresnaren berrikuntzarekin abian jarritakoei gehitzen zaie, Nafarroako Birziklatzeko Zentro Birtuala merkaturatzeari eta Gabonetako kanpainei. Benetan uste duzu hau dela nire lekua? – Eta, zure onlineko erosketa osatzeko, beharrezkoa da ingurumen-aparatu elektrikoak birziklatzeko zentro birtuala merkaturatzea eta Gabonetako kanpainak egitea.


Jone Uranga: "Elikagaigintzarako edota aplikazio biomedikuetarako aproposak izan daitezkeen material berriak sortzen ari naiz" — Unibertsitatea.Net\nHemen zaude: Hasiera › Ziztu bizian › Jone Uranga: "Elikagaigintzarako edota aplikazio biomedikuetarako aproposak izan daitezkeen material berriak sortzen ari naiz"\n2020/01/28 - Unibertsitatea.net\nBere ikerketaren gainean gehiago jakiteko elkarrizketatu dugu:\nElikagaiak biltzeko material berriak ikertzen ari zara BIOMATen.\nBai, elikagaigintzarako edota aplikazio biomedikuetarako aproposak izan daitezkeen material berriak sortzen ari naiz. Material alternatibo hauekiko interesa gradu amaierako lanean piztu zitzaidan, bertan izan bainuen alor honen berri. Ondoren, master amaierako lanean eta doktorego-tesian ere ildo beretik jarraitzea erabaki nuen, alor honetan asko baitago egiteko!\nKontua da plastikozko materialak dituzten propietate funtzionalei esker erabilgarriak direla hainbat aplikaziotan, baina euren ez-berriztagarri eta ez-biodegradagarri izaera dela eta material problematiko kontsidera daitezkeela. Beraz, material hauen erabilera murrizteko, ikerketak material alternatiboetara zuzentzea beharrezkoa da. Horrela, gure kasuan propietate aproposak dituzten materialak sortu nahian, berriztagarriak eta biodegradagarriak diren zenbait sustantziekin lan egiten dugu.\nArrain-gelatina da materialen osagai nagusia.\nEginiko material guztien oinarria arrain-gelatina da bai. Gelatina mota hau elikagaiak prozesatzeko industriatik, esaterako arrainen kontserbetatik eta lehorreratutako arrainetatik sortutako bihondakinetatik erauz daiteke. Izan ere, arrainen azal, hezur, ezkata eta tendoietan kolageno kantitate handia dago, eta kolagenoaren hidrolisi partziala eginez gelatina lor daiteke, bere ugaritasunagatik proteinen artean erabiliena den polimeroa. Horrela, polimero hau erabilita materialak sortuz gero, plastikoaren erabilera gutxitzeaz gain, biohondakinen zahuketa murriztu daiteke.\nArrain-gelatinak propietate baliotsuak azaltzen ditu, izan ere, filmak sortzeko gaitasuna du, gardena da eta oxigeno, karbono dioxido eta lipidoekiko sekulako hesi propietateak ditu. Halere, arrain-gelatina soilik erabiliz sortutako materialak propietate mekaniko eskasak eta urarekiko sentikortasun handia azaltzen dute. Beraz, polimero honekin lan egitean hainbat gehigarri erabili ohi dira, propietateak hobetzeko edota produktuari balio-erantsia emateko. Gure kasuan gehigarri ezberdinak erabili ditugu, horien artean aipagarrienak, aza moreko antozianinak, antioxidatzaile modura erabiliak, eta txibia lumetatik erauzitako kitina, sendotze eragile gisa baliatua. Biak azpiproduktuetatik lortutako gehigarri benetan interesgarriak dira eta erabilitako beste hainbat gehigarrirekin batera, prestatutako materialen propietateak hobetzea ahalbidetzen dute.\nSortutako materialak egoera desberdinetan frogatu dituzue. Zein emaitza lortu dituzue?\nBehin materialak sortuta baldintza ezberdinetan hauen portaera zer nolakoa den aztertzea behar beharrezkoa da, horrexek adieraziko baitigu gure materiala bideratu nahi dugun aplikaziorako egokia izango den edo ez. Beraz, besteak beste, materialetan dauden interakzio fisiko-kimikoak, morfologia, urarekiko zein argiarekiko erresistentzia, tenperaturarekin duten portaera, gainazalaren izaera, zimurtasuna, propietate optikoak, antioxidatzaileen askapena eta bakterioen aurkako aktibitatea aztertu dira. Gainera, elikagaien ontziratzeen simulazio erreal bat egin nahian, gazta zatien ontziratze bat ere egin da, arrain-gelatinan oinarritutako materialak plastikozko ontziratze konbentzional batekin alderatuz. Orokorrean, lortutako emaitzak arrakastatsuak izan dira eta gure materialek plastikozko materialek azaltzen ez dituzten propietateak ere badituztela ikusi da, horien artean, ultramore izpiekiko hesi propietateak, mikrobioen aurkako propietateak eta jarduera antioxidatzailea.\nGaur egun erabiltzen diren materialekin konparatuta, zein abantaila ikusten dizkiozu?\nGure arrain-gelatinazko materialek gaur egun merkatuan dauden material konbentzionalak azaltzen ez dituzten jarduera aktiboak azaltzen dituztela azpimarratuko nuke. Esaterako, elikagaien ontziratze aktiborako erabil daitezke, produktuaren kalitateak gehiago iraun dezan jakiaren eta bere ingurunearen artean interakzioak sustatzen baitituzte. Hau, hala nola, materialean gehitutako antioxidatzaileen askapenarekin lor daiteke. Bestalde, arrain-gelatinan oinarritutako materialen izaera berriztagarria ere benetan garrantzitsua dela esango nuke. Gizarte kontsumista batean bizi garenez, etengabeko material berrien prozesaketan murgilduta gaude, eta material hauek lehengai berriztagarriekin sortzeak material hauen etengabeko sorrera ahalbidetuko du, lehengaien agortzearen arazoa ekidinez. Aipatzekoa da baita ere euren biodegradagarri izaera, zikloa itxi eta ekonomia zirkular batean jarduteko aukera eskaintzen baitute.\nNoizko material hauek merkatuetan?\nEz da erraza merkatura iristeko bidea. Kontuan hartu behar da materialak prestatzeko prozesuak azkarrak eta merkeak izan behar direla materialak merkaturatzeko. Gainera, laborategi mailan erabiltzen diren prozesatze teknikak industria mailako produkzio metodoetan baliatzen diren ekipoekin gauzatzen badira, merkaturatzeko bidea errazten da. Gure kasuan, hainbat prozesatze teknika landu ditugu, horien artean batzuk industria mailan erabiltzen diren ekipoekin landuta. Beraz, industriaren aldetik ingurumenarekiko lagunkoiak diren materialak prestatzeko kontzientziazioak edota lege berrien ezarpenak material hauen merkaturatzean lagunduko dutelakoan nago.\nTesia amaitu berri duzu. Zeintzuk dira epe laburrean eskuartean dituzun erronkak?\nTesia defendatu berri dut eta orain, bide berriak arakatzeko ordua iritsi da. Etapa berri honetan erronka berriei aurre egiteko momentua dela uste dut. Oraingoz material berriztagarrien alorrean lan egiten jarraitzeko asmoa dut, lehen aipatu bezala bide berri asko lantzeke baitaude eremu honetan. Halere, beste eremuren batean lan egitea ere interesgarria litzateke… nork daki, ateak irekita daude oraingoz. Dena dela, doktoretzan ikasitako guztiarekin gogotsu heltzen diot bide berri honi, ziur abentura interesgarriak ditudala esperoan!\nTxiotesian parte hartu zenuen, Ikergazte kongresuan ere bai... Zer nolako esperientziak izan ziren?\nEsperientzia paregabeak. Zientzia munduan ez da erraza izaten euskaraz jardun eta lan egitea, beraz, horrelako formatuek zientzia euskaldunari bizia ematen diotela uste dut. Txiotesian parte hartu nuenean nire tesia modu informal batean azaltzeko izan nuen aukera asko gustatu zitzaidan. Horrela, nire lana edonork ulertzeko saiakera egin nuen, ikerlariontzat jarduera garrantzitsua gure lana gizarteratu ahal izateko. Gainera txioen prestaketan benetan ondo pasatu nuen, bideo baten grabaketa ere egin bainuen nire azalpenak animatzeko!\nIkergazte2017 kongresuan berriz, zientzialari euskaldun ugari ezagutzeko aukera izan nuen Iruñan. Egia esan, plazer bat izan zen kongresu horretan parte hartzea. Bide batez, tartetxo hau erabili nahiko nuke zientzia euskalduna bultzatzeko lan egiten duten horiei nire eskerrak emateko.\nEtiketak: txiotesia Materialen_teknologia emakumea_ikertzailea Ingeniaritza_eta_teknologia_kimikoa Zientzia_teknologikoak Kimika elkarrizketa


Nola On telefono Nire alabaren espioi ?\nOn: Oct 07Author: adminKategoriak: Android, Eskuko telefonoa Spy, Eskuko telefonoa Jarraipena, Langilearen Jarraipen, Instalatu Mobile Spy, IPhone, iPhone 5s Spy Software, Telefono mugikorren Jarraipen, Mugikorra Spy, Mugikorra Spy Online, Jarraipena Interneten erabilera, Gurasoen Kontrol, Spy Facebook Messenger, Espioi Android For, Espioi iPhone For, Spy iMessage, espioi Mugikorra Smartphone, Spy Deialdiak, Spy SMS on, Spy Skype, Spy Viber, Spy WhatsApp, Track GPS Kokapena Iruzkinik ez\nNola On telefono Spy\nNola I Spy On Nire alabaren telefono?\nNorbaitek beste egunean niri idatzi bere alabaren telefono gainbegiratzeko zezaketen galdetuz. Nerabe bat izan zen, eta guraso kezkatuta zuela izan dira mezuak eta argazkiak egokitzat bidaliz eta jasoz. Askotan postak naiz lortzean beren haurren edo nerabeen en online edo "telefono" ongizatea kezkatuta gurasoengandik. Bitartean asko ez litzateke defendatzen zer da, funtsean, beren seme-alabak zelatatzen, Egunaren amaieran, haien portaera kontrolatzeko behar dugu eta guraso gisa behera da guretzat bere ongizatea bermatzeko. Hau da, beren telefono deiak edo testu mezuak jarraipena barne badu, hain zuzen ere,, ezer duten online eskuratu ahal izango dute euren telefono bidez, ondoren, beraz, izango da.\nBadira zerbitzuak online zenbaki bat duten telefono bat ezkutuka jarraipena egiteko aukera emango du, eta urruneko datu telefonoa hori izan ditzake mota guztiak sartzeko aukera ematen dizu. Modu honetan, fitxak gorde ahal izango duzu zer nolako emailak bidali eta beren telefono bidez konektatuta jaso. Ikusi ahal izango duzu testu-mezuak eta SMS guztiak transmisioa. Argazki eta bana egiten ari dira argazkiak eta internet surf historia nahiz ikusiko.\nNola On telefono Spy – Eskuko Jarraipen Software abantailak\nAgian boteretsuena eginbideak software mota hau dauka bat gaitasuna entzuteko telefono deiak da bizi - gertatu ahala. Besteak beste, testu-mezu jarraipen gisa software oinarrizko ezaugarri edertasuna da izango duzu, nahiz eta izan horiek ikusi ahal denean ezabatu egin dute. Softwarearen beste onura bat da, berez kapsulatzen da, beraz, sakon eta ezkutuka duten telefono smart sartu ezinezkoa dela Erabiltzaileak ez dela esango. Beraz, zu kezkatuta ama edo aita bada, kezkatuta zure alaba inappropriately Portaera hori edo mezuak egokitzat jasotzen dute, software mota honek zer gertatzen den atzean egia ikusteko aukera, nahiz eta horiek kaleratuko Izan ere, izan duzula segimendu Nik nahi gabe ahal izango da - agian mutil zaharrago edo norbait hori ez diozun bertatik. Dago, nahiz eta jarraipena ezaugarri bat non ikusi ahal izango duzu non telefonoa (eta, beraz, zure alaba) uneoro da telefonoa pizten den. Baita software ahalbidetzen deitu historia ikusi duzu gainetik prestazio gisa, denbora deialdian, Nork deitzen duten eta telefonoak ditu deitzeko erabili izan. Zenbakiak telefonoaren kontaktuen zerrendan izenak badatoz, Ere izango Izen horiek ikusi ahal izango duzu.\nNola On telefono Spy – Zure haurraren telefono Jarraipen softwarea instalatzen\nEz dago harrapaketa arina izan da, nahiz. Softwarea deskargatzeko telefonora lehenik eta behin gai izan behar duzu. Orain guraso askok, besterik gabe, hori egiten ari dira haurraren esango luke, eta ez da arazo bat izan. Beno, Agian izango da, baina, zure prerogative da. Beste kasu batzuetan, eta batez ere, nerabeak zaharrekin hori esakune zailagoa izan daiteke eta software ezkutuka instalatu nahi dezakezu.\nArgibide hauek jarraitu egin ondoren jarraipen aplikazioa ezingo ditu ikusgai lekutan telefonoz orain zure alaba ideia ez duten fitxak mantentzeko ahal izango dute bere. Garrantzitsua da kontutan izan lizentzia gakoa eskatuko zaizkizu, duzun ahaztuak izango hau aurretiaz saioa hasi duzu eta software ordaintzeko!\nBeraz, Izan software ordaindutako duzu (Eskaera nire deskontua estekak orri honetan,!) eta zure lizentzia gako duzu eta xede telefonoz aplikazioa instalatu duzula. Orain zer?\nNola On telefono Spy – Eskuko espioitza Software erabiliz zure alabaren Deiak ikuskatu\nGoian duzu gauzatu duten urrats guztiak bada, orain duzu seguru eremu pribatuan fabrikatzaileak zuretzat linean, emandako sartu ahal, e-posta eta pasahitza noiz ordaindu software for you erabiliz. Sarbidea izango duzu duten telefono igarotzen den informazio guztia emateko (nahiz eta hori guztia berehala lortzen ezabatu!).\nOrain zure alabaren telefono gainbegiratzeko modurik irtenbide bat behar duzu, eta kostua izango da buruz $15.99 aplikazioa. Hainbat eta hainbat software ikuskizuna berrikuspen bezala - hau merezi lasaitasun edo beharrari konfiantza gai edo arazo baten beheko lortzeko zure alaba dirua. Arren $50 Lehen begiratuan badirudi handi bat eskatu, aurkituko dituzu, software hau da seguruenik online gehien fidagarria eta iruzur guneak hori bai, ez du funtzionatzen edo kostua izango beso bat eta hileroko ere hanka bat software ematen dizu ekidin behar duzu.\nSoftware jakin honi buruz gauza da bezeroarentzako zerbitzua bikaina da, eta ordainketa metodoak askotarikoak dira. Halaber, software-a ez dela zehazki lanean duzu aurkitzeko ari bada, nola espero duela nahi, erabat ez argumentuak osoa itzultzea lortu dezakezu. Hau da, online gehien fidagarria marka eta ezaugarriak, hala nola, prezio txiki bat lortuko duzu sinestezinak dira. Hau da, hitzez hitz, detektibe bat erlojuaren inguruan zuretzat lanean izatea bezala. Imajinatu zenbat diru hori amaituko litzateke duzu balio! Jakin egia esan, gaur egun, eta zure burua jarri atsedenean, azkenean.\nEzin deskargatu dituzun: Nola On telefono Nire alabaren espioi ?\nNola On telefono Spy, How to spy on a cell phone for free download, How to spy on a cell phone without having it, How to spy on a cell phone without installing software, How to spy on a iphone, How to spy on text messages, How to spy on your spouse\n→ Nola SMS Spy aplikazioa On Telefono mugikorra libratzeko ?


Kontzertua: Pablo Milanés — Kulturaz\nKontzertua: Pablo Milanés Kontzertua eskainiko du Soreasu Antzokian maiatzaren 9an https://www.kulturaz.eus/agenda/kontzertua-pablo-milanes-1 https://www.kulturaz.eus/agenda/kontzertua-pablo-milanes-1/@@download/image/PM-LR.jpg\nKontzertua eskainiko du Soreasu Antzokian maiatzaren 9an\nNoiz 2020/05/09 22:00\nTrobalari kubatarra eskaintzen ari den Esencia Tour'20 biraren baitan, Azpeitiko Soreasu Antzokian izango da bere kantutegiko abesti entzutetsuenak abesten.\nPablo Milanés trobalari kubatar ezaguna Azpeitiko Soreasu Antzokian izango da maiatzaren 9an. Kontzertua 22:00etan hasiko da -ate irekiera 21:30ean izango da- eta sarrerak kulturaz.eus webgunean eskuratu daitezke, 35€-45€ (+ kudeaketa gastuak) artean ordainduta.\nEsencia Tour'20 biraren baitan etorriko da Azpeitira Milanés. Musikari kubatarrak bere obraren esentzia bildu nahi izan du bertan. Bere ibilbideko abesti ezagunenak (En Breve Espacio, Yolanda, Para Vivir, Ya Ves...) nahiz Milanésen musikaren ezaugarri nagusiak biltzen dituzten abestiak eskainiko ditu kontzertuan. Milanések sei hamarkada daramatza oholtza gainean. Silvio Rodriguez eta Noel Nicolarekin batera, Troba Kubatar Berriaren erreferente nagusia da.\n2005ean bi Latin Grammy lortu zituen, eta, 2015ean, Lifetime Achievement Grammya. Hala eta guztiz ere, ez dio une batean ere eszenatokiei muzin egin, eta musika nahiz poesia sortzen eta abesten jarraitu du azken urte hauetan.


Soraluzen bizi den arranotxoa - Plaentxia.eus\nUbane Madera 2018-07-17 15:02\n'Pinto' arranoa, bizileku duen ortuan.\nPinto du izena eta arranoa da; Harris Arranotxoen espeziekoa, Parabuteo Unicinctus izen zientifikoa duena. Eta Soraluzen bizi da, kalean bizi ere. Urtebete eta hiru hilabete ditu, eta hortxe, aske egoten da, bizileku duen jabearen ortuan, noizbehinka hegaldi motzak eginez bertatik aldendu barik.\nPinto arranoa kumea zela ekarri zuen jabeak, Malagatik. Eta ortuko txabolan hazi zuen. Orain txabolatik atera eta kanpoan lagatzen du, txabola ondoan, eta hantxe egoten da arranoa, larregi aldendu barik.\nGaur goizean, esaterako, jarleku zahar baten gainera igota zegoen, argazkia ateratzera ondo-ondora joan arren ere, txintxo-txintxo. Badaezpada zeharka begiratu eta zaratak ateratzen ditu, abisu edo dei modura, baina besterik ez du egiten.\nBerez, Harris Arranotxoen espeziekoa da Soraluzeko Pinto. Hegazti harrapakari horiei esaten zaie, baita ere, Harrisen Zapelatzak, baina ez dira zapelatzen familiakoak, izatez, arranoak dira. Hain justu, arrano mota hori da gehien erabiltzen dena hegazti harrapakari bidezko erakustaldietan.\nJatorriz AEBtakoa eta Hego Amerikakoa da arrano mota hori; 46-76 zentimetro arte altu da eta 710-1.020 gramoko pisua du. Hegoak zabalik dituenean, berriz, batetik bestera 100-120 zentimetro neurtzen du. Bitxikeria moduan, gizakiak baino zortzi bider ikusmen hobea du. Jabeak, bereziki, oilaskoa ematen dio jateko. 11 urte arte bizitzen dira naturan, gatibutasun egoeran, berriz, 25 urte ere har ditzake.


Martxoan, errugbia gori-gori — Gaztezulo\nMartxoan, errugbia gori-gori\nMartxoan, errugbia gori-gori https://www.gaztezulo.eus/albisteak/martxoan-errugbia-gorigori https://www.gaztezulo.eus/albisteak/martxoan-errugbia-gorigori/@@download/image/2011314262AnoetaBO.jpg\nIpar Euskal Herriko taldeek, Aviron Bayonnaisek eta Biarritz Olympiquek, lehia eta festa Donostiara eramango dute; bi partida jokatuko dituzte Anoetan, tartean elkarren aurkako derbia. Horrez gainera, Ordizia Espainiako Liga irabazteko lehian egon da denboraldi osoan; helburua ez du lortu, baina igandean, txapeldunaren kontra jokatu beharreko neurketak festa giroa izango du.\nApirilean ere izango da errugbi festarik Donostian, izan ere, Biarritz Olympiquek Heineken Cup txapelketan  Europako Kopa- Okzitaniako Tolosaren aurka jokatuko du. Apirilaren 10ean izango da neurketa hori, 17:30ean.


2022-01-13 - Urola Kostako Hitza : Urola Kostako Hitza\nTuterako hilketa matxista salatu dute Azkoitian eta Azpeitian\nSara Pinaren hilketa matxista salatzeko elkarretaratzeak egin dituzte Azkoitian eta Azpeitian, Sostenipe talde feministak eta Urola Erdiko Itaiak deituta.\nHainbat langile elkartu dira 13:00etan, Azpeitiko, Azkoitiko, Zarauzko eta Zumaiako anbulatorioen atarietan, Osakidetzan bizi duten egoera salatzeko. Lehen arreta zerbitzua "itolarrian" dagoela nabarmendu dute ELA, SATSE, LAB, CCOO eta UGT sindikatuek.\nSan Anton egunean zirku tailerraz gozatu ahalko dute Getariako haurrek eta gaztetxoek\nAstelehenerako udalak antolatu duen ekitaldi bakarra da, eta hiru txandatan eskainiko du tailerra, 10:30ean hasi eta 14:15era arte. Igandean, berriz, bertso saioa izango da Balentziaga Museoan.\nBederatzi ikastaro antolatu ditu Zarauzko Jabetze Eskolak urteko aurreneko hilabeteetarako\n1.180 kasu positibo detektatu dira eskualdean astelehenetik\nZarautzen atzeman da kasu positibo gehien azken egunotan, 385 hain zuzen ere. Azkoitian 229 izan dira, eta Azpeitian 215. Atzoko datuei dagokionez, Hego Euskal Herrian 12.058 positibo detektatatu zituzten.\nLarunbatetik aurrera, gehienez 2,94 eurokoa izango da antigeno test bakoitzaren prezioa\nGuardiako farmazien egutegia banatu du etxeetan Azkoitiko Udalak


Google eta euskararen eguna | Bihar da berandu\n← Hizkuntzen mitoak – Juan Carlos Moreno Cabrerak gaztelaniarenak aipatu\nPrezi – Egun batean aplikazioa hobeto erabiltzen ikasi beharko →\nGoogle eta euskararen eguna\nPosted on 2012/11/06 by gorkaazk | Utzi iruzkina\nInterneten zerbitzurik erabilgarri eta erabiliak baldin badaude, horietakoak Google ingurunekoak.\ngmail lokalizaturik dago, Google Translatek ere aspaldian euskara ere gehitu zuen bere hizkuntza zerrendara, youtube aspaldidanik ageltzen zaigu euskaraz…\nGoogle plataforma osoa euskaraz ikusi nahiko genuke batzuk. Bilatzailea eta beste zerbitzu batzuk euskaraz ikustearekin konformatu beharko, oraingoz.\nEuskararen eguna ospatzeko egun horretako Googleren logoa euskara sustatzea nahiko lukete batzuk. Ikus:\nEuskararen egunean Google bilatzailean sartu eta honako edo antzeko ikurra ikusi nahi izango zenuke? Erantzuna baiezkoa bada, zoaz eta sinatu eusko-ikaskuntzaren orrian.\nPost hau ESKARIA, gorkaazk, Hizkuntza, informatika, Internet, Iritzia, Publizitatea atalean eta basque doodle, basquedoodle, doodle euskara, google euskara laburpen hitzekin publikatua izan da. Gogokoetara gehitzeko lotura iraunkorra.\nOmegaT instalatu abiarazi Linux


Zainketa prediktiboko teknikak anomaliak denbora errealean eta geldialdirik eragin gabe detektatzeko - SPRI\nZainketa prediktiboko teknikak anomaliak denbora errealean eta geldialdirik eragin gabe detektatzeko\nIdeko zentro teknologikoak makinaren osagai kritikoetan akatsak aurkitzek soluzio bat garatu du, aktibo mantentzen den bitartean. Horrela, instalazioan aktibitaterik gabeko denborak murrizten dira.\n4.0 industriak, beste helburu batzuen artean, makinak gelditzeko denbora ahalik eta gehien murriztea du helburu, baita makina kopurua murrizteaere. Horrela, ekoizpen aktiboa ahalik eta denbora gehien mantentzen da eta ekoizpen-kostuak minimizatzen dira, lehiakortasuna handitzeaz gain.\nHorretarako, gero eta ohikoagoa da mantentze prediktiboko teknikak erabiltzea, gainerako bizitza baliagarriaren ebaluazioarekin eta makinaren elementu kritikoen diagnostikoarekin batera. Hala ere, teknika horiek erabiltzeak ez du esan nahi makinetan geldialdiak murriztu behar direnik; izan ere, oraindik ere, soluzio batzuek makina gelditzea behar dute analisia egin ahal izateko, eta horrek jarduera geldiaraztea eragiten du. Hori saihesteko eta geldialdiak ahalik eta gehien murrizteko, IDEKO zentro teknologikoa, BRTA euskal aliantzako kidea, makinaren osagai kritikoetan anomaliak etengabeko detekzioa ahalbidetuko duen soluzio bat garatzen ari da 2021eko urtarriletik, makinak funtzionatzen jarraitzen duen bitartean eta instalazioko aktibitaterik gabeko denborak ahalik eta gehien murrizten dituen bitartean.\nZehazki, proiektuaren ardatza makinetan bola-torlojuen anomaliak detektatzea da. Aitor Fernández IDEKO IKT eta Automatizazio ikertzaileak azaldu duenez, “Makinaren osagai kritikoak dira, kostu ekonomiko handikoak eta bizitza erabilgarri luzea dutenak, baina horiek hausteak makina denbora luzez gelditzea eragin dezake”. Horren arabera, “Pieza horien izakinen ordezkapenak egiteak matxuren ondorioz aktibo ez dauden aldiak laburtu ditzake; hala ere, bola-torloju bakar baten kostu handia dela eta, aukera hori ez da oinarrizkoa enpresa gehienentzat. Gainera, mota horretako osagaiek epe luzeko entregak izan dezakete, eta horrek, teknikarien kostuei gehituta, haustura-egoera arazo larria dakar enpresan”.\nZentro teknologikoaren garapena SERRANO proiektuaren barruan kokatzen da. Ekimen europar horren helburua online-hodeian oinarritutako teknologien ekosistema berritzaile bat ezartzea da, esparru hauek lantzen: hardware espezializatuak eta software-tresna-multzoak, segurtasun, pribatutasun eta ‘multitenancy’ handiagoa eskaintzen dutenak hain zuzen ere, (zerbitzari berean exekutatzen diren aplikazioak, baina bezero anitzentzat balio dutenak). Euskal zentro teknologikoarekin batera, beste 11 kide teknologiko eta akademiko ari dira lanean proiektuan.\nProiektuaren azken emaitza hainbat sektoretan aplika daitekeen plataforma orokor bat izango da, baina batez ere eskakizun handiko zerbitzuetarako izango da, dinamikoak, segurtasun-ezaugarri kritikoak dituztenak eta, azken batean, hodeian biltegiratzeko zerbitzuak eta fabrikazio aurreratuko prozesuak behar dituztenak. Ildo horretan, IDEKOk aipatutako fabrikazio aurreratuko prozesuekin zerikusia duen erabilera-kasuaz gain, datuak informazio digitalaren aurkako zibererasoen aurka babesteko biltegiratze seguruarekin lotutako beste batzuk egingo dira.\nTeknologia 15 iraila, 2021\nKimua Group karga handiak manipulatu, jaso eta garraiatzeko ingeniaritzan espezializatuta dago....Leer más\nTeknologia 9 iraila, 2021\nCIC EnergiGUNE euskal ikerketa-zentroa BioAirBat proiektuan ari da lanean, metal-aireko bateria...Leer más\nTeknologia 1 iraila, 2021\nLitio-ioien baterien (LIB) egungo mugak murriztea, karga-abiadura % 20 handitzeko estrategia bat...Leer más


Irati Otamendi Irizar: “Ondare industrialak nondik gatozen eta nor garen erakusten digu” — Unibertsitatea.Net\nHemen zaude: Hasiera › Ziztu bizian › Irati Otamendi Irizar: “Ondare industrialak nondik gatozen eta nor garen erakusten digu”\n2016/04/22 - Unibertsitatea.net\nHasteko, Echezarreta paper-fabrikaren azterketak Gipuzkoako industrializazioaren ezaugarri nagusiak ezagutzeko aukera ematen du. Gainera, industria-ondareak egun bizi duen egoera zailaren eredu ere bada; ondare ikuspegitik baliotsua izateaz aparte, berrerabiltze aldera baliagarria izanda ere, eraitsia izateko arriskuan baitago.\nIndustriak izan duen lekua eta eragina ezagutzera ematea da zure helburua; hain zuzen, Legorretako Echezarreta paper-fabrikaren kasua adibide gisa hartuta. Ezagutzen ez dugunontzako, zein da eredu horren ekarpena?\nPapergintza, Gipuzkoan -eta bereziki Oria bailaran-, XIX. mendetik garatutako industria sektore garrantzitsuenetako bat izan zen eta Legorretako Echezarretak, mende batetik gorako ibilbidearekin, Tolosa hiriburutzat hartu zuen jarduera industrial horren berri ematen digu: nola sektorearen zein ekoizpen moduen bilakaerari buruz, hala arkitektura horien ezaugarriei buruz, adibidez.\nBestalde, industria ezberdinen garapenean errepikatzen diren ezaugarri edo egiteko moduen erakusle ere bada kasu hau:\nGipuzkoan, lau ibai-ibilgu nagusien inguruan garatu zen industria, besteak beste, ura funtsezkoa baitzen energia sorrerarako zein ekoizpenerako lehengai gisara. Zentzu horretan, ohikoa zen bezala, Echezarretak errota zein burdinola ezberdinen azpiegitura aurreindustrialak baliatu zituen bere fabrika modernoa garatzeko.\nGainera, fabrika modernoak izan behar zuen irudiari dagokionez, Echezarretakoan ere, garaiko industrialarien ikuspegi zein egiteko moduak identifikatzen dira. Enpresaren “irudi korporatiboa” zaintzeko lehen elementua fabrika bera zela ulertuta, arkitekturaren kalitateari garrantzia handia ematen zitzaion eta horren eredu da, besteak beste, Legorretako fabrikako bulego eraikin modernoa, Fernando Redón Huici arkitekto nafarrak diseinatutakoa.\nEta, fabrikatik harago, industrialari hauek sustatuta, gure herri eta paisaien bilakaeran garrantzitsuak izan diren ekimenen adibideak ere barne hartzen ditu kasu honek. Esaterako, fabrikako langileei etxebizitza eskaintzeko eraikitako “Echezarreta auzoa”, edo familiaren Ordiziako lurretan eraikitako Herri Antzokia, Gipuzkoan arkitektura arrazionalistaren lan esanguratsuenetakoa.\nAzkenik, aipagarria da fabrika honi erlazionatuta, balio handiko ondare higigarri zein dokumentala aurki daitekeela: Babcock & Wilcox etxeko 1951ko galdara (segur aski mota eta antzinatasun honetako bakarra EAE mailan) eta fabrika horretan jardun zuten 3 paper-enpresen dokumentazioa.\nIndustriarik gabe ez ginateke gaur garena izango, ezta? Hori gogoan hartuta, ondareari dagokion balioa ematen al diogu?\nGure herrien, paisaien eta baita gizartearen bilakaeran ere industriak eragin handia izan du, beraz, argi dago ez ginatekeela gaur garena izango (onerako eta txarrerako, agian, baina garena) industriarik gabe. Zentzu horretan, ondare industrialak nondik gatozen eta nor garen, garai bakoitzean nola eraiki den edota industria prozesuek zein aldaketa izan dituzten erakusten digu besteak beste; eta, gainera, berrerabilgarriak diren espazioak eskaintzen dizkigu etorkizun jasangarriagoa eraikitzeko. Baina, tamalez, oraindik ez dugu hau guztia sinetsi edo barneratu ez…\nGaur egun, ondare industrialaren inguruko ikerketak egiten ari al gara Euskal Herrian?\nArlo honetan gero eta ikerketa gehiago garatzen ari dela esango nuke. Halere, duela gutxira arte historialariak aritu dira batez ere gai honen inguruko ikerketan eta, egun, arkitekturaren ingurukoak ugaritzen ari diren arren, diziplina ezberdinetara zabaltzea funtsezkoa dela uste dut, ikuspuntu ezberdinetako jardunetik erantzun osoagoa eman ahal izateko bere barne hain errealitate konplexua hartzen duen gai honi.\nIndustria-ondarea ez dela aintzatesten diozu, zein urrats eman beharko lirateke egoera iraultzeko?\nOinarrizkoa iruditzen zait, hasteko, gai honen bueltan dakigun hori eta baita ikertzen dena ere gizarteari (eta baita administrazioei ere) helaraztea, transmititzea, irakastea. Gure gertuko historiaren parte bada ere, uste dut ezagutza falta nabarmena dagoela gai honen inguruan eta ezagutzen ez dena ez da sekula baloratzen.\nIndustrializazioa iraganean garapen-bide izan zen, gaur egun ondare; aldiz, etorkizunean, zer paper izango du zure ustez?\nEz dakit zer paper izango duen baina nire ustetan industrializazioak utzitako eraikin hauek paper garrantzitsua izan dezakete. Eraikin industriala, sortzetik, datozen aldaketetara moldatzeko premisarekin eraikitzen da, espazio moldagarriak dira orokorrean eta ondorioz, berrerabiltzeko potentzial handikoak. Beraz, saia gaitezen etorkizun jasangarriagoa eraikitzen eraikin hauek berrerabiliz, eta bide batez, gure aurrekoenari jarraipena emanez ondare hau guztia hurrengoengana iristea ahalbidetuz.\nErantzun bila hasi eta galdera berri ugari sortzea, betikoa betaurreko berriekin ikustea eta biharkoari begira gure betaurrekoekin ikusten dena guztien begietara iristeko nahia izatea.\nEtiketak: Ikertzaileei_elkarrizketa paisaia Ikertzaileak ondarea UPV/EHU arkitektura IkerGazte emakumea_ikertzailea Gipuzkoa Industria elkarrizketa


AHT kautelaz gelditzeko eskatu du Tren Sozialaren Sareak Legebiltzarrean bertan | AHT-ren Aurkako Asanblada\nEnviado por Eurokeria el Mar, 17/10/2006 - 12:11.\nHogei bat sindikatuk, talde ekologistak, alderdi politikok eta norbanakok osatzen dute Tren Sozialaren Sarea, eta horien guztien izenean hitz egin zuten atzo goizean Iñaki Barcenak eta Helen Groomek Eusko Legebiltzarren Garraio eta Herri Lan Batzordean. Asmoa legebiltzarkideen eta alderdi politikoen legitimitatea zalantzan jartzea zela ukatu zuen Barcenak hasiera-hasieratik. Helburua abiadura handiko trenaren inguruan gizartean dagoen «asaldura eta kezka» plazaratzea zela esan zuen, eta azpiegituraren kontrako argudioak behar bezala azaltzea.\nIzan ere, Barcenak esan zuenez, ez da egon garraio ereduaren eta beharren inguruko eztabaidarik, eta horrek ikamika garrantzitsua eragin du AHTren inguruan. «Euskal gizartean benetako eztabaida serioari eusten ez badiogu hainbat udalerritan sekulako gatazka sortuko da. Ez da mehatxua, bistakoa den errealitatea baizik. Irtenbideak bilatu ezean, gatazka mahai gainean izango dugu obrak hasi bezain pronto», esan zuen Barcenak.\nKritikaz haratago, Tren Sozialaren Sarearen ordezkariek proposamen zehatzak eraman zituzten atzo Eusko Legebiltzarraren Garraio eta Herri Lan Batzordera. Batetik, instituzioen eta gizarte eragileen arteko eztabaida mahaia eratzea proposatu zuten. Horretan aztertu beharko lirateke egungo garraioaren eta tren sarearen egoera, zer-nolako alternatiba berriak dauden intermodalitatea eta sarbide egokiak bermatzeko, eta gizarte eragileek garraioaren eta trenbide sarearen inguruan dituzten proposamenak.\nBestetik, AHTren egitasmoa kautelaz gelditzea proposatu zuen Groomek. «Eztabaida sozial zabala bideratzea nahi dugu, garraioaren benetako beharrak ongi aztertzeko». Ondoren, euskal gizarteak egitasmoari buruz duen iritzia jasotzeko behar diren mekanismoak jartzea eta erabakiak kontuan hartzea galdegin zuen Groomek. Ildo horretan, gainera, Tren Sozialaren Aldeko Sarearen ordezkariak nabarmendu zuen herriz herri antolatzen ari diren AHTren inguruko herri kontsultak babesten dituztela.\nGARRAIOA EUSKAL HERRIAN. Tren Sozialaren Aldeko Sareak azken urteotan garraioaren egoerari buruz landu duen ikerketa eta hausnarketak oinarritzat hartu dituzte aipatu proposamenak egiteko. Garraioa Euskal Herrian: egoera eta etorkizunerako proposamenak txostenean biltzen dira Eusko Jaurlaritzaren egitasmoari egiten zaizkion kritika nagusiak: oinarritu eta kontrastatu gabeko egitasmoa dela, informazio partziala ematen ari dela, tokiko ekonomia ez duela garatzen eta abar\n«Ez dugu atzera joko»\nEAJren legebiltzarkide Juan Antonio Arrieta-Araunabeñak ukatu zuen eztabaida falta dagoela, eta AHT egin egingo dela nabarmendu zuen. «Eztabaida izan da eta izango da. Herritarrek egitasmoaren inguruan duten ezagutzari buruz, inkestek diote herritar gehienek AHTren obrak lehenbailehen hastea nahi dutela. Eztabaidatzeko prestutasun osoa dugu, ibilbidea hobetzeko arazorik ez dugu, baina ez dugu atzera joko, erabakia demokratikoki hartu genuen orain dela hamabost urte» .\n«AHT atzeraezina da»\nPSE-EEko ordezkari Oscar Rodriguezek azpimarratu zuen egitasmoa gelditzeko arrazoirik ez dagoela une honetan. «Egitasmoaz luze pentsatu dugu, hamazazpi urte izan ditugu eztabaidatzeko garraioaren ereduaren inguruan, eta orain ez dago egitasmoa gelditzeko arrazoirik, AHT atzeraezina den azpiegitura da. Nolanahi ere, ahaleginak egin daitezke oinarrizko akatsak egonez gero, horiek zuzentzeko. Halaber, instituzioen eta gizarte eragileen arteko eztabaida mahaia proposamen egokia dela uste dugu».\n«Oso egitasmo ona da»\nPPren legebiltzarkide Laura Garridoren esanetan, abiadura handiko trenaren egitasmoa ezinbestekoa da Euskal Autonomia Erkidegoaren garapenerako. «AHTren proiektua oso garrantzitsua da, oso ona batez ere EAEko garapen sozioekonomikoan sekulako eragin positiboa izango baitu, eta ildo horretan oinarrizko proiektua dela uste dugu. Gainera, gure erkidegoa egituratzeko oso baliagarria izango da. Egoniko eztabaida nahikoa izan da, baina saiatu behar da ahalik eta kalte gutxien eragiten».\n«AHT ez da bidea»\nEzker Abertzalearen ordezkari Julian Martinezek Tren Sozialaren Sarearen hausnarketak eta proposamenak bere egin zituen. «Tren Sozialaren Aldeko Sareak argi eta garbi adierazi duen moduan, abiadura handiko trenak ez ditu etorkizuneko garraioaren arazoak konponduko. Bestetik, Sarearen atzean ez daude lau katu, gizartearen zati handi bat ordezkatzen du Sareak, eta horien iritziak eztabaidatu eta kontuan hartu behar dira. Beste ikuspegi eta beste irtenbide batzuk daudela onartu behar da».\n«Eztabaida nahi dugu»\nNekane Alzelai EAren legebiltzarkideak aitortu zuen eztabaida handia dagoela azpiegituraren inguruan, eta Tren Sozialaren Sarearen proposamenak aintzat hartuko dituztela hitz eman zuen. «Gure alderdian, gizartean bezala, eztabaida handia dago AHTren inguruan, kontrako eta aldeko iritziak ditugu. Guk eztabaida hori nahi dugu, benetan parte-hartzailea den eztabaida nahi dugu, baina ez soilik trenaren inguruan, baizik eta garraioaren ereduari buruzko eztabaida zabal eta sakona».


Saint-Pierre-de-Mons - Wikipedia, entziklopedia askea.\nPatrick LABAYLE (2014-2020)\n44° 33′ 07″ N, 0° 13′ 14″ W / 44.5519°N,0.2206°W / 44.5519; -0.2206Koordenatuak: 44° 33′ 07″ N, 0° 13′ 14″ W / 44.5519°N,0.2206°W / 44.5519; -0.2206\nLe Pian-sur-Garonne, Coimères, Auros, Langon, Saint-Macaire eta Saint-Pardon-de-Conques\nSaint-Pierre-de-Mons (frantsesez eta ofizialki: Saint-Pierre-de-Mons) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 1032 biztanle zituen.\n2007an Saint-Pierre-de-Mons udalerrian erroldatutako biztanleak 1.032 ziren. Familiak 366 ziren, horien artean 85 pertsona bakarrekoak ziren (35 bakarrik bizi ziren gizonak eta 50 bakarrik bizi ziren emakumeak), 108 seme-alabarik gabeko familiak ziren, 150 seme-alabak dituzten bikoteak ziren eta 23 seme-alabak dituzten guraso-bakarreko familiak ziren.\n2007an 401 etxebizitza zeuden, 380 familiaren etxebizitza nagusia ziren, 6 bigarren erresidentzia ziren eta 14 hutsik zeuden. 388 etxeak ziren eta 12 apartamentuak ziren. 380 etxebizitza nagusietatik 260 bere jabearen bizilekua ziren, 113 alokairuan okupaturik zeuden eta 8 doan lagata zeuden; 16 etxek bi gela zituzten, 57 etxek hiru zituzten, 108 etxek lau zituzten eta 199 etxek bost zituzten. 328 etxek euren parking plaza propioa zuten azpian. 145 etxetan ibilgailu bat zegoen eta 209 etxetan bat baino gehiago zituzten.\nSaint-Pierre-de-Mons udalerriko biztanleria-piramidea 2009an .\n2007an lan egiteko adina zuten pertsonak 674 ziren, horien artean 520 aktiboak ziren eta 154 inaktiboak ziren. 520 pertsona aktiboetatik 451 lanean zeuden (229 gizon eta 222 emakume) eta 67 langabezian zeuden (33 gizon eta 34 emakume). 154 pertsona inaktiboetatik 56 erretiraturik zeuden, 53 ikasten zeuden eta 45 "bestelako inaktibo" gisa sailkaturik zeuden.\n2009an Saint-Pierre-de-Mons udalerrian 384 unitate fiskal zeuden, 1.003,5 pertsonek osaturik. Pertsona bakoitzeko diru-sarrera fiskalaren mediana urteko 18.768 euro zen.\n2007an zeuden 19 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 8 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 2 zerbitzu enpresak ziren, 2 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 2 margolariak ziren, 3 zurginak, 2 argiketariak, 1 ile apaindegia eta 1 tintoreria.\n2000. urtean Saint-Pierre-de-Mons udalerrian 30 nekazaritza-ustiategi zeuden, 460 hektarea erabiltzen.\nSaint-Macaire (1,7 km)\nSaint-Pierre-d'Aurillac (3,2 km)\nLe Pian-sur-Garonne (3,8 km)\nBNF: 15256513d (data)\nOrriaren azken aldaketa: 4 abendua 2019, 11:12.


Donostia: Alde Zaharra eta kaia monumentu-multzo izendatuko dituzte | Berriak Gizartea | EiTB\nDonostia: Alde Zaharra eta kaia monumentu-multzo izendatuko dituzte\nDonostiako Alde Zaharra eta kaia monumentu-multzo izendatuko dituzte\nBesteak beste, ondoko eraikinak babestuko dituzte: Santa Maria del Coro basilika, San Vicente eliza, San Telmo museoa, Santa Teresa komentua eta liburutegia.\nBingen Zupiria Kultura sailburua eta Eneko Goia alkatea. Argazkia: EFE\nDonostiako Alde Zaharra eta kaia babesteko egitasmoa aurkeztu dute gaur Eusko Jaurlaritzak eta Donostiako Udalak. Hainbat eraikin, plaza eta kale monumentu-multzo izendatuko dituzte, haien balio historiko, arkitektoniko eta urbanistikoa aintzat hartuta.\nProiektua urte bukaeran onartuko dute behin betiko, dekretu bidez, baina gaur Bingen Zupiria Kultura sailburuak eta Eneko Goia alkateak egitasmoaren xehetasunak azaldu dituzte udal liburutegian egindako agerraldi batean.\nAlde Zaharra eta kaia monumentu historikotzat izendatzeko espedientea 1987an hasi zuten eta, Eusko Jaurlaritzak eta Udalak orain egindako akordioari esker, prozesua aurten gauzatuko da. Euskal Autonomia Erkidegoan 18 herrik jaso dute aitortza hori; Bilbok, adibidez, 1996an eskuratu zuen, eta Gasteizek, 1997an.\nDonostia babesteko proiektua hilabete honetan argitaratuko dute EAEko Aldizkari Ofizialean eta ondoren alegazioak aurkezteko epea zabalduko da.\nSei babes-maila aurreikusten ditu, oinarrizkoenetik hasita maila goreneraino. Babes-maila handiena, besteak beste, ondoko eraikinek jasoko dute: Santa Maria del Coro basilikak, San Vicente elizak, San Telmo museoak, Santa Teresa komentuak eta udal liburutegiak (udaletxe zaharra).\nErdi-mailako babesa, berriz, Konstituzio eta Trinitate plazek, Printzipal antzokiak, kaiko ermitak, akuarioak eta itsas museoak jasoko dute.\nAlde Zaharreko etxebizitza gehienak oinarrizko babes izendapena izango dute.


ukedada: ikasi ukelelea jotzen edo etorri zaitez praktikatzen - Sarean\nukedada: ikasi ukelelea jotzen edo etorri zaitez praktikatzen\nvie12jul18:3020:30ukedada: ikasi ukelelea jotzen edo etorri zaitez praktikatzenEtor zaitez sareanera ukelelea jotzen18:30 - 20:30 Event Type :Música\nSareanen uztailean Ukedadak antolatuko ditugu berriro ere. Ukelelea jotzen ikasteko edo praktikatzeko, dohainik Sarean gunean. Ukelabek gidatzen ditu tailerrak, 2 ordukoak izango direnak, ukelelea jotzeko eta abesteko. Ukelelearen zenbait akorde\nSareanen uztailean Ukedadak antolatuko ditugu berriro ere. Ukelelea jotzen ikasteko edo praktikatzeko, dohainik Sarean gunean. Ukelabek gidatzen ditu tailerrak, 2 ordukoak izango direnak, ukelelea jotzeko eta abesteko. Ukelelearen zenbait akorde ezagutzen badituzu, edo gitarra jotzen badakizu, hemen duzu musika jende gehiagorekin partekatzeko aukera ederra. Abestien letrak eta akordeak proiektatuko ditugu errez erreza izan dadin. Ukelelea ez baduzue, ez larritu, guk utziko dizugu! Ekaineko egunak: 5, 12 y 19, 18:30etatik 20:30etara


Lan-baldintza duinak eskatzeko elkarretaratze zaratatsua deitu dute ostegunerako Leitzako Haur Eskolako langileek - Leitzaldea - Erran.eus\nLan-baldintza duinak eskatzeko elkarretaratze zaratatsua deitu dute ostegunerako Leitzako Haur Eskolako langileek\nTtipi-Ttapa 2020-02-19 08:30\nUdalen eta herritarren babesa eskatu dute.\nItzaire haur-eskolako langileek Nafarroako 0-3 plataformak martxan jarri dituen mobilizazioekin bat egin eta elkarretaratze zaratsua deitu dute otsailaren 20rako. Leitzako plazan bilduko dira 18:00etan. Ratioak jeitsi eta soldatak igotzeko eskatuko dute eta Udalei eta herritarrei parte hartzeko deia luzatu diete: «haurren beharrak babestea dugu helburu, horregatik, gurekin batera gaur egungo zikloaren balditza gogorrak salatzera gonbidatzen zaituztegu».\nEgungo egoera aldatzea beharrezkoa dela salatu dute, «diskurtso huts eta itxaropen faltsuekin nazkatuak gaude. Agintariek jarritako epeak ez dituzte bete eta horregatik guztiagatik ekintzara pasatzeko garaia da». Aldarrikapenak ez dira berriak: «ratioen jaitsiera eta soldata igoera eskatzen ditugu».\nGaur egun dituzten ratioak, «haur eta profesionalentzat jasangaitzak» direla salatu dute. Unitate bakoitzean elkarbizitzen duen haur kopuruarekin diote «ezinezkoa» dela 0-3 urte bitarteko haurren beharrak asetzea: «giro lasaia izatea, eta haurraren garapen indibidualizatu bat zaintzea». Datuek argi erakusten dute: «0-1 urte arteko gelan, profesional bakoitzeko 1-4 haurreko ratioak gomendatzen dituzte eta gure ratioak 8 haurrekoak dira». Egoera ez da hobea, 1-2 urteko gelan: «zaintzaile bakoitzak gehienez ere sei haurren ardura izatea da gomendatzen dutena, baina gurean hamabi haur ditugu». 2-3 urtekoetan ere, bikoiztu egiten dituzte ratioak: «gomendioetan 1-8 ratioak aipatzen dituzte profesional bakoitzeko baina gurean 16 haurrekoak dira ratioak).\nSoldata igoera da bigarren eskaera, «gure lanpostuaren ardurarekin bat egiten duen soldata eskatzen dugu eta gaurko bizi mailarekin bat egiten duena». Nafarroan Haur Eskola publikoetako langileek lan berdinagatik soldata ezberdinak dituztela ere salatu dute. Egoera aldatzeko, ezinbestekotzat jo dute Nafarroako Gobernuak «ekonomikoki zikloa babestea eta egun erabiltzen diren finantziaketa modulu ekonomikoak handitzea». EH Bilduk, parlamentuan aurrekontuei babesa emateko baldintzen artean, 0-3 zikloan pausoak emateko eskaria egin dio Nafarroako Gobernuari. Pauso hau garrantzitsua den arren, ez da nahikoa eta haur hezkuntzako lehen zikloaren duintasunaren alde pauso gehiago ematera bultzatu nahi dugu Nafarroako Gobernua.\nUdalen eta herritarren babesa\nMobilizazioek eragina izan dezaten Udalen elkartasuna, laguntza eta babesa behar dutela aipatu dute, baita Hezkuntza Komunitate osoarena ere. Hamabostean behin elkarretaratzeak deituko dituzte, eskualdean eta Iruñean, txandaka: «gure egoera zein den ikustarazteko eta hala segiko dugu ziklo hau duindu arte». Herritar guztiei egin diete parte hartzeko gonbidapena: «ager zaitezte mobilizazioetan parte hartzera».


Enpresa sustatzaile eta eraikitzaileek obra berriaren eskritura publikoaren bidez aitortu behar dute eraikin bat badela. Etxebizitza eraikitzen duten partikularrek ere egin behar dute obra berriaren eskritura publikoa (gainbalioan alta ematea).\nEnpresa sustatzaileak eta eraikitzaileak zein partikularrak, edo horiek ordezkatzen dituzten pertsonak.\nBi hilabete, egitatea gertatzen den egunaren biharamunetik kontatuta.\nIdentifikazio agiria (IFK, NAN, AIZ, pasaportea ...).\nObra berriaren eskritura.\nZatiketa horizontalaren eskritura.\nHiri-lurren Balio-gehikuntzaren gaineko Zerga arautzen duen ordenantza fiskala (4. ordenantza fiskala).


Israelgo asentamenduen legez kanpoko egitura hornitzen duten\nIsraelgo asentamenduen legez kanpoko egitura hornitzen duten negozioen NBEren datu-basean CAF sartzea eskatu dute –\nCAFek Palestinako lurralde okupatuan legez kanpoko kokalekuak lotuko dituen Jerusalemgo tren arina zabaldu eta martxan jarriko du.\nPalestinako eta Europako 31 giza eskubideen aldeko erakundek, sare eta sindikatuk txosten bat eman diote Nazio Batuen Giza Eskubideetarako Goi Komisarioaren Bulegoari (ACNUDH) Genevan. Txosten horrek, Israelgo tren arinaren (JLR) hedapenean eta funtzionamenduan CAFek duen erantzukizunagatik, Israelgo asentamenduen legez kanpoko egitura hornitzen duten negozioen NBEren datu-basean sartzea eskatzen du. JLRren helburua Jerusalem okupatueta anexionatutako hirian kokaguneen presentzia indartzea da. Txostena sinatzen duten erakundeak honako hauek dira: Amnistia España, Al-Haq, Cairo Institute for Human RIghts Studies (CIHRS), Centre for Research on Multinational Corporations (somo), 11.11.11, CNCD-11.11, NOVACT – Indarkeriarik Gabeko Ekintzarako Nazioarteko Institutua, European Legal Support Center (ELSC), The Rights Forum, Transnational Institute (TNI) eta War on Want¹.\n1 Sinatzaileen zerrenda osoa ikusteko jaitsi behera.\nIsraelgo kokaguneen legez kanpoko egituran parte hartzen duten enpresen datu basea 2020ko otsailean argitaratu zen eta Israelgo 112 enpresa eta multinazionalen zerrenda bat du, horien artean Shapir, CAFen JLRko kide israeldarra. ACNUDHek datu-basea urtero eguneratzeko agindua du. 2016an eta 2017an, Nazio Batuen Erakundeko Giza Eskubideen Kontseiluak JLR legez kanpokoa zela erabaki zuen, “Nazioarteko zuzenbidea eta NBEren ebazpenak argi eta garbi urratzen” zituela esanez².\n2 NBEren Giza Eskubideen Kontseiluaren ebazpenak: a/HRc/31/L.39, 2016ko martxoaren 22koa, 7. or. (A) eta a/HRc/34/L.41/Rev.1, 2017ko martxoaren 22koa.\nACNUDHi emandako txosten bateratuak dioenez, “JLRk asko laguntzen du Israelek Jerusalem ekialdean dituen legez kanpoko kokaguneak mantentzen eta hedatzen, kokaguneak lotzeko eta haien arteko mugikortasuna errazteko duen funtzioagatik, eta hiriaren legez kanpoko anexioa indartzen du, horrela Israelek Palestinako lurralde okupatua nazioarteko zuzenbidea urratuz atxikitzea sendotuz”.\nCairo Institute for Human Rights Studies-eko Maha Abdallah-k zera esan zuen: “Jerusalem Ekialde okupatu eta anexionatuan proiektua gauzatzeko, CAF palestinarren oinarrizko giza eskubideen urraketa larri eta sistematikoan sartuta dago”. Abdallahek gaineratu duenez, “Linea Gorria (JLR) eraikitzeak palestinarren jabetza asko desjabetzea suposatu du. Bestalde, “Linea Berdea” Giloko kokagunera iritsiko da, legez kanpoko beste kolonia batzuen artean, horien existentziak eta hazkundeak palestinarrei beren lurra eta baliabideak eskuratzea galaraziz”. Hori dela eta, Giza Eskubideen aldeko Nazio Batuen Kontseilu Nagusiak zorrotz bete behar du bere agindua, urtero NBEren datubasea eguneratuz Israelgo legez kanpoko kokaguneen egituran parte hartzen duten enpresak sar daitezen – Giza Eskubideen Kontseiluak 2016ko 31/36 ebazpenean emandako aginduaren arabera. Wesam Ahmad Al-Haq-eko Giza Eskubideen eta Negozioen koordinatzailearen ustez, “Datu-basea tresna garrantzitsua da kolonialismo garaikide batean bilakatu den okupazio militarra ahalbidetu duen pizgarri ekonomikoaren egitura azaltzeko, eta CAF bezalako enpresak, urtero egin behar den datu-basearen eguneratzean sartu behar da”.\nGiovani Fassina, ELSCko Programa zuzendariak honakoa esan zuen: “CAFen etengabeko operazioa Palestinar Lurralde Okupatuetan nazioarteko zuzenbidearen arabera legez kanpokoa da. Merkataritza interesak okupazio luze eta ilegalaren pean bizi diren palestinarren eskubideen aurretik jartzean, CAFek irabaziak gizateriaren aurretik jartzea erabaki du. Espero dut NBEren datu-basean sartzean CAFek gizarte zibilaren deia entzutea eta JLR proiektutik ateratzea”. 2020ko otsailean, 70 euskal kolektibok kanpaina bat abiarazi zuten CAFi JLRtik erretiratzeko eskatuz. Duela bi aste, Euskal Herriko herrialde guztietako eragileek -Iruñean, Bilbon, Gasteizen eta Donostian- manifestazioa egin zuten CAFek JLR eraikitzeari utz diezaion eskatzeko.\nKepa Torrijos, Sodepaz euskal erakunde sinatzaileetako batek esan zuenez, “Euskal Herriko taldeak nekaezin ari gara lanean Israelgo apartheidarekin euskal konplizitateari amaiera emateko. CAFen barruko sindikatuekin estu-estu ari gara lanean, eta hasieratik lizitazioan ez parte hartzeko eskatu zioten enpresari. Beasaingo CAFeko enpresa batzordeak proiektua bertan behera uzteko eskatu dio CAFi. Eta harremanetan gaude Europa osoan CAF lizitazio publikoetatik kanpo uzteko lanean ari diren taldeekin, Israelgo apartheid-ean duen partaidetza amaitu arte”.\nEstatu espainiarreko giza eskubideen aldeko erakundeak, Norvegiako sindikatuak eta Erresuma Batuko gizarte zibileko taldeak CAF kontratu publikoetatik kanpo uzteko deia egiten ari dira, JLR eraikitzen ari delako.\nAsteartean, 2020ko abenduaren 15ean, ekintzaile israeldarrek Jerusalemgo tren arinaren eraikuntza geldiarazi dute Giloko kokagunean. “CAF: jaitsi Israelen apartheidaren trenetik” zioen pankarta bat zeramaten eta CAFi JLR proiektutik erretiratzeko deia egin zioten.\n• Al-Haq, Law in the Service of Mankind.\n• Addameer Prisoner Support and Human Rights Association\n• Palestinian Center for Human Rights\n• DCI – Defense for Children International – Palestine\n• Jerusalem Legal Aid and Human Rights Center\n• Aldameer Association for Human Rights\n• Ramallah Center for Defense of Liberties and Civil Rights\n• The Independent Commission for Human Rights (Ombudsman Office) – Observer Member\n• Muwatin Institute for Democracy and Human Rights – Observer Member\nCaf, Israel, Jerusalem, Palestina, trena\n2 pentsamendu “Israelgo asentamenduen legez kanpoko egitura hornitzen duten negozioen NBEren datu-basean CAF sartzea eskatu dute”-ri buruz\nGoierritarra 2020-12-20 12:16\nEutsi goiari CAF! Hau bezalako txantaje zikinei muzin eginez, segi lana eta aberastasuna sortzen euskal herritarrentzat!\nJuan Telleria 2020-12-20 17:04\nOrain CAF-i egokitu zaio euskoguai-sozialista-feminista-beganoen dianaren erdian egotea. Hauei jaramon eginez gero, miseria gorria baino ez dago


Pagaegitik Jardiñetarako oinezkoen pasabidea hobetu egingo da arrapalen bidez — Eibarko Udala\nPagaegitik Jardiñetarako oinezkoen pasabidea hobetu egingo da arrapalen bidez\nExcavaciones y Obras de Diego SM enpresari adjudikatu zaio obra 224.741,66 eurotan (BEZa barne); lanak egiteko epea hamazazpi astekoa izango da.\nPagaegi eta Ibargaineko bidegurutzetik Jardiñetako auzorainoko oinezkoen komunikazioa hobetu egingo da arrapalak eraikita, inguru horretarako irisbidea errazteko. Excavaciones y Obras de Diego SM enpresari adjudikatu zaio obra 224.741,66 eurotan (BEZa barne) eta lanak egiteko epea hamazazpi astekoa izango da. Lanen exekuzioa 261.000 eurotan (BEZa barne) atera zen lizitaziora.\nHorretarako, arrapala berri bat egitea proposatzen da Muzategi-Ibargain oinezkoen zatiko hormari itsatsia, Pagaegi-Ibargain izkinatik hasi eta lehengo kioskoraren ondoan dagoen oinezkoen pasabidean amaituz. Arrapala berria egiteko galtzadaren zati bat okupatuko da, beraz, Pagaegi-Jardiñeta konexioan jaisteko noranzko bakarra ezarriko da ibilgailuen trafikoan.\nBestalde, handitu egingo da eskuineko espaloia —Pagaegi kaletik igotzeko noranzkoan— arrapala bat egiteko oraingo eskaileren ondoan; egun dauden eskailerak ere aldatu egingo dira pixka bat. Halaber, luzatu egingo da Ibargain-Muzategiko oinezkoentzako bidera ematen duten Ibargaineko eskaileren ondoan dagoen espaloia. Luzapen hori Ibargain kale-hasieran dagoen garajeraino egingo da.\nBehin Ibargaiñen, oinezkoen ibilbidea beste espaloira aldatuko da, zebra-bide baten bidez, kale berean dagoen garaje baten ondoan. Espaloi hori oraingoarekin bat etorriko da neurri handi batean, baina zabaldu egingo da eskaileren ondoan arrapala bat eratzeko.\nUdalak egitasmo honi ekin dio, inguruak dituen irisgarritasun-zailtasunak kontuan hartuta. Konexio honek dauzkan arazo nagusienak hauexek dira: ezaugarri geometriko zailak, trazatu bihurgunetsuegia, malda handiegiak eta espaloien falta loturaren zati gehienean.\nBestalde, ibilgailuen zirkulazioa oso zaila da, bihurguneetan maniobra handiak egin behar dituztelako, eta, gainera, geratu egin behar dutelako kontrako noranzkoan datozenei pasatzen uzteko. Geldialdi horiek ere, lekuaren arabera, konplikatuak dira. Aurrekoari oinezkoen zirkulazioa gehitu behar zaio: espaloirik ez dagoenez, ibilgailuen artean egin behar da, eta horrek arrisku-egoerak sortzen ditu.\nEra honetan, erantzuna ematen zaie ingurune horretako irisgarritasun-arazoei. Miguel de los Toyos alkatearen hitzetan “proiektu honekin Eibarko auzoetarako sarbideen hobekuntzan lanean jarraitzen dugu, bereziki oinezkoen igarobideari dagokionez" eta, gainera, "Jardiñetako auzotarren eskakizunei erantzun bat ematen diegu; izan ere, haiekin izan ditugun bileretan behin eta berriz eskatu du gune horretako irisgarritasuna hobetzeko”.\netiketak: Jardiñeta, Eibar, arrapala, irisgarritasuna, obrak, Pagaegi


Lazkaon 145 kilo liburu saldu dituzte pisura. Noticias de Gipuzkoa\nLazkaon 145 kilo liburu saldu dituzte pisura\nLazkaoko Gerriko liburu dendako atarian liburuak aukeratu, pisuan jarri eta kilo bakoitzeko euro bat ordaindu dute\n2018(e)ko apirilaren 28a, larunbata - 06:04etan eguneratua\nlazkao- San Jordi eguna Katalunian egun berezia bada ere, Goierriko hainbat txokotan ere ospatzeko tartea hartu dute. Lazkaon, esaterako, ekintza berri bat jarri zuen martxan asteartean Gerriko liburudendak eta hala, goizeko 9.00etatik 13.00etara, eta arratsaldean 16.30etik 20.00etara bitartean liburuak izan zituzten pisura salgai dendaren atarian. Liburu kilo bakoitza euro batean saldu zuten, eta guztira 145 kilo saltzea lortu zuten.\nDenetarik eskuratu zuten bertara inguratu zirenek, hala nola, behin atzera geratuta zeuden liburuak. “Batek baino gehiagok esan zigun bezala, altxorrak aurkitu zituzten”, nabarmendu dute Gerriko liburudendatik. Nahiz eta atarian jarri ziren salgai liburu hauek, denda barruan liburu berriak eskuratzeko aukera ere izan zen eta %10eko deskontua izan zuten inguratu zienek.\nEsperientzia positibotzat jo dute antolatzaileek: “Egun guztian, etenik gabe izan zen jendea mahai-etan, ikusten, pisatzen eta erosten, eguraldi ederra lagun izanda”. Hala, euskarazko irakurzaletasunari bultzada eta bide eman zioten beste behin ere Lazkaon.\nErosleen artean izan ziren, hala nola, Maizpide euskaltegiko ikasleak eta euskara ikasteko metodoak “pozik” erosi zituztela nabarmendu dute. Haurrek, berriz, ariketa liburuak eta animalienak aukeratu zituzten gehien. Horiez gain, noski, nobela, poesia, bidaiak, mapak eta sukaldaritza liburuak ere eskuratu zituzten.\n“Interesgarria izan zen pisuarekin saltzea. Liburuak aukeratu, pisu gainean jarri, kiloa osatu nahian liburu gehiago aukeratu eta azkenean kiloko euro bat ordain-tzea, polita izan zen”, adierazi dute Gerrikotik. - M.A.


Cookie-ak eta pribatutasun politikak - DANTZA ETA MATEMATIKA\nMartxoaren 30eko 13/2012 Errege Lege Dekretuak xedatzen du zenbaterainoko xehetasunak eman behar dira cookie-ei buruz; horri jarraituz, orri honetan jakinarazten dugu zein den Dantzaetamatematikaren webguneko cookie-en politika. Cookie bat web-orri jakin batzuetan sartzean ordenagailuetara deskargatzen den fitxategia da. Besteak beste, cookie-ek erabiltzaile edo ekipo baten nabigazio ohiturei buruzko informazioa bildu eta berreskuratzeko bide ematen diote web-orriari. Cookie-ek zein informazio jaso duten eta ekipoa nola erabiltzen den, erabiltzailea nor den ezagutzeko balia daitezke.\nGure webgunean cookie propioak eta hirugarrenenak erabiltzen ditugu. Dantzaetamatematika erabiltzen dituen hirugarrenen cookie-ak Google Analytics-en analisi cookie-ak, publizitate cookie-ak eta portaera-publizitatearekin lotutakoak dira.\nAnalisi cookie-ek erabiltzaile kopurua zenbatzea ahalbidetzen dute eta, horrenbestez, web-zerbitzua erabiltzen dutenen estatistika neurketak eta analisiak egitea. PuntuEus Fundazioaren web-orriaren nabigazioa aztertzen da, zerbitzuen eskaintza hobetzearren\nHau Dantzaetamatematikaren pribatutasun-politika da. Zure pribatutasuna oso garrantzitsua da guretzat, eta politika honen bidez argi utzi nahi dugu zuri buruzko zer datu pertsonal tratatzen ditugun, zertarako eta zenbat denboran tratatzen ditugun, eta nola balia ditzakezun datu horiek kudeatzeko dituzun eskubideak.\n*Iruzkinak egiterakoan eskatzen dituen datuak ez dira ezertarako erabiliko, bakarrik zuekin harremanetan jartzeko, zuen galderei erantzuteko eta ahalik eta zerbitzu onena emateko.


Kutsadura izugarria da Kosovo iparraldeko eskualdean NATOren bonbardaketen eta meatze lanen ondorioz | atzerria | GAUR8 - mila leiho zabalik\nMITROVICAN EZ DAGO BIZITZERIK\nKutsadura izugarria da Kosovo iparraldeko eskualdean NATOren bonbardaketen eta meatze lanen ondorioz\nIzugarria da Mitrovican minbiziarekin eta kutsadurarekin zerikusia duten gaitzen kopurua. Agian, inor ez litzateke bertan bizi beharko, baina, «izoztutako» liskar egoera baliatuta, jendea bizi, bizi da zonaldean. Kutsadura ikaragarria azaltzerakoan, aldeek erantzule desberdinak aipatzen dituzte: albaniarrek, meatze ustiapena, serbiarrek, NATOk egindako bonbardaketa kimikoak.\nMiguel Fernandez Ibañez Eguneratua:\nBada munduan toki bat, bakarra ez bada ere, non ziurrenik inork ez zuen bizi behar: Mitrovica, mende oso batez Balkanetako meatze eskualderik garrantzitsuenetarikoa izandako gunea. Arrazoia bertan nagusi den kutsadura izugarria da, baina denak ez datoz bat triskantza ekologikoaren iturburua azaltzeko orduan. Kosovon beste gauza askorekin gertatzen den bezala, gakoa, hitz egiten ari denaren aberrian dago, albaniarra ala serbiarra ote den.\nNebosja Srbljak medikuak salatzen duenez, Kosovoko gerra amaitu zenetik, minbizi kasuak urtero %30 igo dira. Posible da, berarentzat, NATOren eraso kimikoak egotea horren atzean. Melihate Aliu irakasleak, berriz, Mitrovicako lurrak ikertu ditu eta kontrolik gabeko meatze erausketari botatzen dio errua. Bere esanetan, metal mailak izugarriak dira. Aliuk argi dio: bertan ez litzateke inor bizi behar datozen 30 urteetan behintzat.\nIritziak iritzi, jendea, bizi, bizi da Mitrovican. Albaniarrak hegoaldean bizi dira; serbiarrak, berriz, iparraldean, Ibar ibaiaren bestaldean.\nMitrovica hiritik lau kilometrora, iparraldean, dago kutsaduraren epizentroa: Zvecan herrian, non 2000. urtera arte Trepcako meatze partzuergoaren berun fundizio planta bat zabalik egon zen. Nazio Batuek Kosovon ezarri zuten UNMIK administrazioak agindu zuen ixtea, lurzoruan eta uretan zegoen metal kutsakorren maila jasangaitza zela iritzita. Kutsadurari jaramon egin gabe, ijito komunitate batek bertan bizitzea erabaki zuen. Gaur egun, berun kutsadurarekin lotutako gaitz bat pairatzen dute komunitateko 600 bat lagunek.\nMeatzaritzaren kalteak, baina, ez dira Kosovoko lurrotan jasan dituzten bakarrak. Izan ere, 1999an NATOk Serbia eta Kosovo agente kimikoekin bonbardatu zituen. Agian horrela uler daitezke Kosovoko eta Serbiako herritarrek ez ezik, lurrotan egondako soldadu italiarrek ere egun pairatzen duten minbizi kasuak.\nNenad Perovic serbiarrak ez du dudarik: NATO du jomugan. «Zeozer entzun dut, baina gizon xumea baino ez naiz. Zer jakingo dut ba nik? Hori bai, garaian substantzia erradioaktiboak erabili zituztela aditu nuen».\nPerovic mekanikaria da. Atzo bertan auto batek bere ibilgailu zaharrarekin talka egin zuen. Gidaria mozkortuta zihoala dio. Zvecaneko ia biztanle gehienen antzera, oso presente du kutsaduraren arazoa: «Azken urteetan minbiziak gora egin du izugarri, agian %300 gehiago gerra aurreko garaiarekin alderatuta. Gazte asko daude gaixo».\nBertako arrainak jaterik ez\nArrantza maite duen arren, Perovicek argi du inoiz ez lukeela Ibar ibaiko arrainik jango. «Hemen inork ez du ezer kontrolatzen eta dena uretara doa. Guk Gazivoda lakuan arrantzatzen dugu», azaldu du, bere azken harrapaketaren argazkia erakusten digun bitartean.\n«Espainiara joango naiz errefuxiatu moduan. Denak Alemaniara joaten dira. Nadalen [Rafa, tenis jokalaria] hirira joatea nahi dut. Diotenez, han arrain-katu izugarriak daude», dio. Azkenean, bromak alde batera utzita, Zvecanen nolabait zoriontsua dela ziurtatu digu. «Pobrea naiz, ez dut nora ihes egiterik, eta behintzat hemen familia eta lagunak ditut eta goseak ez naizela hilko badakit».\nZvecanen egunsentiak behe laino gogaikarriarekin esnatzen dira beti. Nonahi begiratuta, hor dago fundizioaren tximinia handia. Urrutitik ikusten da, Mitrovicatik bertatik. Trepcako eraikin herdoilduan leiho gehienak apurtuta daude. Utzitako lekua dirudi, eskualde osoa bezala itzaltzen ari dena. Hala ere, noizean behin mailukadak entzuten dira eta batzuetan jendea ikusten da burdin-sarearen gainetik sartzen edota irteten.\nMitrovica hirian bezala, lanik ez dago Zvecanen Trepca ia guztiz itxi zutenetik. Bertako Negozio Zentroan hartu gaitu Jelena Savic zuzendariak. 45 urte ditu eta ondo ezagutzen du herriko egoera zaila, berak ere Trepcan lan egin baitzuen. Orain dela gutxi arte, bertako ia denak bezala, Serbiako Gobernuaren laguntza jasotzen ari zen. «Gutxieneko soldata ordaintzen dizute, baina horrekin oso zaila da bizitzea».\nEgun Savicek negozio berriak eraiki ahal izateko nazioarteko laguntzak kudeatzen ditu. Meategia iragana da. Edo ez. Ustiapenarekin jarraitzeko interesa dago eta, modu apalean, egiten da. Ez du lehengo egoerarekin zerikusirik, baina, eskualdea garatzeko proiektu sendorik ez dagoen bitartean, begiek meategira jotzen dute beti. «Gure bizitza guztia Trepcaren inguruan antolatzen zen», gogoratu du Savicek.\nEta kutsadura? Ez dio garrantzirik ematen. «Gerra baten ostean bizirik atera gara, jatekorik eta argindarrik gabe. Lurreko eta aireko kutsaduragatik kezkatu behar dut orain? Gure patua da. Badakit, bai, minbizi kasu asko daudela!», errepikatu du haserre.\nSavicek seme-alabek pairatzen duten asmari ere garrantzia kentzen dio. «Hemen ia denek dute». Hori bai, meatze-ustiapenik gabe, txoriak itzuli egin direla eta belztutako mendiek berdetasuna berreskuratu dutela onartu du. Janariak ere zapore hobea du. Agurtu aurretik, Srbljak doktorearekin hitz egiteko gomendatu digu.\nMitrovicako ospitaleko ikerketa zentrora jo dugu, eta, bertan, mediku batek Milosevic doktorearekin hitz egiteko aholkatu digu. Saiakera egin dugu, baina ezin omen du. Ondoko eraikin batean, barneko gaitzen atalean, Nebosja Srbljak doktoreak hartu gaitu, bi erizan gaixo baten erantzun fisikoak aztertzen ari diren bitartean. Srbljaken ustez, ez minbiziek ez beste gaitzek ez dute meategietan oinarria, baizik eta NATOren erasoetan.\nGero eta gazteago gaixotu\n«Gerra amaitu eta handik bi urtera, 2001ean, biriki minbizi epidemia egon zen Metohia eskualdean. Kasu gehienetan material erradioaktiboa atzeman zen. Bosnian NATOk 90eko hamarkadan bonbardatutako lekuetan agertutako kasuen antza zuten hemengoak. Gaixo bati egindako biopsian iodo erradioaktiboa agertu ostean hasi ginen zer gertatzen zen ikertzen», gogoratu du mediku serbiarrak.\nSrbljak doktoreak ez du hitzez hitz NATOren erantzukizuna aipatzen, froga zehatzik ez duelako. «Ezin dut zehatz-mehatz jakin, baina dakidana zera da: minbizia kasuak %30 igotzen dira urtero. Datu ofizialak dira», nabarmendu du.\nGainera, gaitza dutenak gero eta gazteagoak dira. «Gerra aurreko datuak ere baditugu, noski. Bada, garai hartan 60 eta 70 urte bitartean zituzten gaixotzen ziren gehien-gehienek. Orain, berriz, ohikoak dira minbizi kasuan 20 eta 40 urte bitarteko herritarren artean», salatu du Srbljakek.\nKosovoko iparraldean hamarkada batez bizi ostean berunarekin kutsatutako ijitoei buruz galdetuta, bereizketa argia egin du Srbljak doktoreak. «Zenbait gauza izan behar dira kontuan. Alde batetik, kutsatutakoak ez dira horrenbeste ere, eta, gainera, ez dira hain gazteak. Kontuan izan behar da Trepcak hogei urte daramatzala jada itxita eta, ondorioz, kutsadura askoz txikoagoa dela gaur egun».\nNATOk pobretutako uranioa erabili zuen Balkanetan 112 posizio bonbardatzeko. Horietatik 85 Kosovon daude, gehien-gehienak, bertako mendebaldean, hau da, Italiako soldaduak izan ziren eskualdeetan. Bada, NATOren kanpainaren eragina aztertu duen Behatoki Militarrak eskainitako datuen arabera, Balkanetan izandako 336 soldadu italiar hil dira jada eta milaka gaixo daude . Italiako Parlamentuko batzorde berezi batek 2018an ondorioztatu zuenez, «zerikusi zuzena dago uranioarekiko esposizioaren eta salatutako patologien artean».\nHala ere, Jugoslavia Ohirako Nazioarteko Auzitegia NATO ikertzearen aurka azaldu zen. «Ez dago pobretutako uranioa erabiltzea espresuki debekatzen duen akordiorik», azaldu zuen AEBek Iraken eta Sirian ere erabili izan duten armategi militarrari buruz.\nZientzialarien artean minbiziaren eta pobretutako uranioaren arteko loturaren inguruko adostasunik ez dagoen arren, Serbiak argi du NATOren erantzukizuna.\nOsasunaren Munduko Erakundeak (OME) 2001ean kaleratu zuen ikerketa baten arabera, pobretutako uranioak batez ere bonba erori den lekutik 100 metrora dagoen jendearengan du eragina. Eragin kaltegarriena arnasterakoan ematen da. Italiako soldaduei hori gertatu zitzaiela dio ikerketak. «Litekeena da bertako populazioak eragin askoz txikiagoa pairatu izana», azaltzen du ikerketak, Mitrovican soilik hiru herrixkari egin zietela eraso gaineratuz. «NATOko indarrek esan zutenez, ez zuten serbiarrak gehiengoa diren Mitrovican pobretutako uranioa erabili», gaineratzen du.\nIkerketak, ordea, ez du kontuan hartzen Kosovoko mendebaldetik ihesi serbiar asko heldu zirela Mitrovicara. Eta Kosovoko mendebaldean eraso kimikoak egon ziren. Srbljak doktorearen tesia, beraz, ezin da inolaz ere baztertu.\nDatu ofizialak, batik bat nazioarteko erakundeenak, beti kolokan jartzen dira Kosovon, are gehiago Mitrovican. Ez da samurra ikerketa fidagarriak egitea “izoztutako” liskar batek sortzen duen atmosferaren erdian. Ferizajeko Unibertsitatean klaseak ematen dituen Melihate Aliuk ondo daki hori. «Ezin izan genuen Mitrovicatik gora jarraitu arriskutsua zelako: albaniarrak gara», azaldu digu Pristinako Grand Hoteletik gertu dagoen kafetegi batean.\nHainbat kilo dokumentu ditu pilatuta Aliuk. Mazedonia eta Esloveniako bi ikerlariren laguntzarekin egin zuen ikerketa fidagarria dela dio, eta Vancouverreko ACME laborategiak baieztatu dituela bertan jasotako emaitzak.\nKosovoko iparraldean 302 kilometro karratutako gune batean 37 elementu ikertu zituzten eta emaitzak eskuan, hiru zonalde bereizi dituzte, arrisku mailaren arabera. Lehena Ibar ibaiaren ertzean dauden Mitrovicak eta Zvecanek osatzen dute. 57 kilometro karratuko zonaldea da, eta, bertan, mende oso baten zehar meategietako eta beraiekin lotutako industrien hondakinak bota izan dituzte.\nBigarren zonaldea meatze erauzketa eremuak osatzen du. 117 kilometro karratu ditu eta gutxiago kutsatuta dago.\nHirugarren zonaldeak 128 kilometro karratu ditu eta albaniarrak nagusi diren Vushtrri eskualdea hartzen du baitan. Bertan patata eta aza hazten dira. «Patata erreen fabrika bertan dago. Badakigu kutsatuta daudela, baina jan egiten ditugu», onartu du Aliuk.\nMetalen kutsadurak bere eragina biderkatu egiten du bizitzaren lehen aroan. Beraz, txikienei bereziki eragiten die, bizi osorako gaitzak eraginez, besteak, beste, oroimen arazoak, buruko mina eta entzumen arazoak. Haur batzuek minbizia garatuko dute.\n«90eko hamarkadan egin ziren ikerketetan, beraz, NATOren bonbardaketen aurretik, minbizi kasu asko atzeman zituzten», gogora ekarri du Aliuk, «metal astunen kutsadurak lurrean asko irauten» duela gaineratuz. Srbljak doktore serbiarrak «ahazten duen kontua».\nBeruna, zinka, artsenikoa\n«Kutsadura mailak oso kezkagarriak dira», gaineratu du Aliuk. Atzeman dituzten 37 elementuetatik 12 gizakien jardueraren ondorio direla azaldu du: meatzaritza, energia fosilen erabilera… Fundizioaren urte luzeko jardueraren ondorioz berun mailak oso altuak dira: kilogramoko 16.000 mikrogramo Zvecanen, 2.600 eskualde osoan eta 1.700 Mitrovica hirian.\nZink kontzentrazioa ere izugarria da: Europar Batasuneko batez bestekoa 67 aldiz gainditzen du. Artseniko kontzentrazioa, berriz, kilogramoko 570 mikrogramokoa da Zvecan –lagin batzuetan 3.900 mg/kg–, Europan bataz bestekoa 7 mikrogramokoa den bitartean. Adibide gisa, horrelako datuak baino okerragoak bakarrik La Soterraña Asturiaseko merkurio meategian aurki daitezke.\nDutch Standars lur-zoruaren poluzioaren erreferentzia balioen arabera, osasun arazo larri bat dago hainbat metalen kontzentrazioa gehiegizkoa denean. Zehazki, artseniko maila 55 mg/kg baino altuagoa bada, berun maila 530 mg/kg baino altuagoa eta zink maila 720 mg/kg baino altuagoa. Horregatik, horrelako mailak atzematean, lurzorua guztiz garbitu behar da, baina, noski, horretarako jendea inguruotatik atera beharra dago. «Irtenbide bakarra eta osoa hiru fasetan lurra erretiratzea litzateke. 30 bat urte beharko genituzke, eta Kosovon inork ez du nahi hori entzuterik ere», azaldu du Aliuk.\nKontuak kontu, konponbiderik ezean, Mitrovicako 100.000 biztanleak eta Zvecaneko 16.000 herritarrak inguruko beste lekuetakoak baino urte gutxiago biziko dira seguruenik. Auzokide gehienak baino baldintza okerragoetan bizita, gainera. Gugandik gertuagoko beste leku batzuetan ere ematen dira horrelako egoerak. Hori bai, Kosovon eztabaida bera ere kutsatu egiten da, auziaren jatorria bera komunitateen arteko gatazka iturri bihurtzeraino.\nKosovon beste gauza askorekin gertatzen den bezala, Mitrovicako kutsaduraren jatorria zehazterakoan ere, funtsezkoa da hitz egiten ari dena serbiarra ala albaniarra ote den\nDen-denak bat datoz kutsadura jasangaitza dela esaterakoan. Baina triskantzaren iturburua meategiak diren bitartean albaniarrentzat, NATOren bonbardaketak dira serbiarrentzat\nNebosja Srbljak medikuaren arabera, Kosovoko gerra amaitu zenetik minbizi kasuak %30 igo dira urtero Mitrovican. Bere ustez NATOren eraso kimikoak daude igoera horren atzean\nMelihate Aliu irakasle albaniarrak Mitrovicako lurrak ikertu ditu eta kontrolik gabeko meatze erauzketari egozten dio erantzukizuna: berun, zink eta artseniko maila izugarri altua omen da\nNazio Batuek Kosovon ezarri zuten UNMIK administrazioak Trepcako meatze partzuergoaren berun fundizio ixtea agindu zuen. Egun ez dago lanik eskualdean\nJugoslavia Ohirako Nazioarteko Auzitegia NATO ikertzearen aurka azaldu zen. «Ez dago pobretutako uranioa erabiltzea espresuki debekatzen duen akordiorik», argudiatu zuen


Lurzoruak egonkortzea. sektoreak CALCINOR\nKaltzio oxidoak eta kaltzio hidroxidoak garrantzizko funtzioa betetzen dute lurzoruak eta trazako materialak leheneratzeko prozesuetan errepideen eta trenbideen eraikuntzan, eta aukera moldakorra eta eraginkorra da.\nCalcinorrek STABYCAL, produktu-sorta espezifikoa du aplikazio honetarako.\nKarez egonkortutako lurzoruak erabil daitezke lubakiak, errepideen oinarriak eta azpioinarriak, trenbidetako forma-geruzak eta, oro har, gainazalak eraikitzeko.\nKareak berehala hobetzen ditu lursailaren ezaugarri geoteknikoak (plastikotasun-indizea txikitzen da, zama-ahalmena (CBR) handitzen da, lurzorua hobeto trinkotzen da) berez, naturaltasunez, gertatzen diren pozzolana erako erreakzioen ondorioz, eta horrekin bere sostengu-ahalmena handitzen da.\nAzpian daude adierazita lursail bat egonkortzeko kareak dituen hiru eragin nagusiak:\nBerehala erreakzionatzen du lurzoruan dagoen hezetasunarekin (lehortu egiten du) bere hidratazio kimikoaren ondorioz eta erreakzio exotermikoan sortutako beroak eragindako lurrunketaren ondorioz.\nKaltzio oxidoak buztinaren orri-egitura haustea ahalbidetzen du, eta honek urari eusteko ahalmena galtzen du eta erraz trinkotzen den pikor-egitura hartzen du.\nLurrean dauden aluminaren eta silizearen eta kare biziaren kaltzio katioiaren artean izaten diren puzzolana erako erreakzioek eratzen dituzten kaltzio silikato eta aluminatoek erresistentzia eta egonkortasun handia ematen diote.\n“Lurzoruak karearen bidez egonkortzeak ahalbidetzen du trazan bertan dauden materialak erabiltzea, eta horrekin lur hori kudeatzeak eta kanpoko materialarekin ordezkatzeak eragindako kostuak saihesten dira”\nEgonkortze-lanak hasi aurretik aholkatzen da lurraren lagin bat hartu eta analisi azkar eta sinple bat egitea zehatz-mehatz zenbat kare bizi edo kaltzio hidroxido erantsi behar zaion jakiteko. Saiakuntza egiteko Calcinorrek laborategi nagusi bat jartzen du bezeroaren esku, eta bertara bidal daiteke lurraren lagina.\nCalcinorrek aholkularitza eskain dezake bezeroak nahi duen alderdi guztietan, bai lanak hasi aurretik bai lanak egiten diren bitartean bere esperientzia zabalari eta langile gaituei esker.\nJarraian adierazten dira lurra behar bezala egonkortzea lortzeko lau urrats nagusiak:\n1. Lurra harrotu\n2. Produktua zabaldu\n3. Lurra behar bezala nahastu\n4. Lurra trinkotu


ikasbil.eus: Dokuteka: Jon Arretxe\n10. zinta/ 02.48.48\nEsataria: Jon Arretxe da gure gaurko solasalditxora gonbidatu dugun laguna. Euskal Filologian doktorea, Heziketa Fisikoan lizentziatua, irakaslea izana, ikaslea ere dena, eta idazlea. Bederatzi liburu kaleratuak ditu jada eta ez edonolako liburuak gainera, bere bidaietatik atereak baitira liburu hauek, munduan barrena egin dituen bidaietatik atereak. Hala al da, Jon?\nJon Arretxe: Bai, kasu gehienetan bai, liburu gehienak bidaietako esperientzietatik idatzita edo oinarrituta dagoz, behintzat esperientzia horietan; beste bizpahiru ez, baina gehienak bai.\nE.: Hainbat gauza esan dugu zure inguruan: abenturazalea, bidaiaria, irakaslea, ikaslea… Zer da zehazki Jon Arretxe?\nJ. A.: Bueno, bizitzaz gozatzen dakien pertsona bat, beharbada. Hor gauza asko aipatu dituzu. Batzuekin konforme nago, beste batzuekin ez hain konforme.\nE.: Ea, zeintzuekin ez zaude hain konforme?\nJ. A.: Ba “abenturazale” hori… hori da gehiegi gustatzen ez jatan berba bat ez? Ze abentura izan leike mila gauza, niretzako hor mundua ezagutzea eta hortik zehar ibiltzea bazterrak ikusten… hori ez da abentura, hori da gozamena, e? Gero, bueno, irakaslea… irakaslea izan nintzen, baina ez ez jatan larregi gustatu eta orduan itzi egin neban.\nE.: Albo batera utzi zenuen lan hori, ez?\nJ. A.: Hori da, eta ikaslea beti izan naz; apur bat lotsagarria da nire adinagaz oraindino ikaslea izatea, estudiantea izatea, baina hor jarraitzen dot.\nE.: Inoiz ez diogu utzi behar ikasteari, ez?\nJ. A.: Bueno, ikasi beti ikasten da, estudiatu, estudiatu… igual ja hori…\nE.: Hori beste kontu bat da, ez? Bueno, ba, bidaia ugari egin dituzu, nik ez dakit buruan zerrenda eramango duzun edo ba ote dakizun zenbat herrialdetan izan zaren, ze hainbat eta hainbat dira…\nJ. A.: Ez dodaz kontatu. Egon naz gehien bat Asian, Afrikan, Hegoamerikan bere apur bat, baina ez dodaz kontatu herrialdeak.\nE.: Bueno, esan dituzunak, Txina, Nepal, Siberia, Mali, Sumatra, Tailandia… bueno, zerrenda amaigabea da, lagunok. Hainbeste toki bisitatu ahal izateko pentsatzen dut oso gazterik hasiko zinela bidaiatzen, ez?\nJ. A.: Bai, begitu, zorte ona eduki neban eta hamezortzi urtegaz hasi nintzen dirua irabazten, eta orduan, diru hori zer edo zertan gastatu behar, ez neukan bizio handirik hemen, nik ez neukan beste batzuen zaletasuna ba kotxea erosteko edo ez dakit zer erosteko, eta orduan esan neban: “Ba bidaiak egingo ditut, mundua ezagutzen hasiko naz”. Eta ia-ia konturatu barik horrek engantxatu egin ninduen eta jarraitu dot gitxi gorabehera urtean behin bidaiatxo bat egiten.\nE.: Jon, zure tentazioak bidaiak dira, ez? Zenbat diru behar izaten duzu horrelako bidaia luzeak egiteko?\nJ. A.: Ba jenteak uste dauen baino askoz bere gitxiago. Neuk, e? Holango bidaietan gastatu leike nahi dan guztia eta gehiago.\nE.: Baina diru gutxiagorekin ere egin daitezke?\nJ. A.: Bai, bai, holango bidaietan lortzen baduzu hegazkin-txartel merkea, sasoi altuenean-edo ez bazoaz, nahiko merke lortu leikez txartel horrek; gero, hango bizimodua merkea izaten da, bueno, hangoa esaten dogunean, “hirugarren mundu” deitzen dugun horretan, leku askotan, Asiako leku asko-askotan 1.000 pezetagaz adibidez egin leike egun osoko gastua, gosaldu, bazkaldu, afaldu, lo egin… eta sobratu egiten da dirua.\nE.: Eta beste toki batzutan 1.000 pezetarekin ia-ia diruduna izango zara ez? Ze hemen “lehenengo mundua” deritzogun honetan, egia esan, kontsumismoak janda bizi gara, ezta, ez dago hor dudarik, baina hirugarren mundua edo Hegoaldeko lurraldeetan-eta, hor toki batzuetan behintzat kontsumismoa ezagutu ere ez dute egiten, ezta?\nJ. A.: Ez, nik ezagutu dodaz lekuak ba… dirurik bere ez daukienak, dirurik erabiltzen ez dabenak.\nE.: Amazonian, adibidez?\nJ. A.: Amazonia aldean, adibidez, hor ikusten diren indio horrek ba ez dauke dirurik, ez dabe erabiltzen dirua, urteten dabe egunero ehizan edo arrantzan, harrapatzen dabena jan egiten dabe, ezer harrapatzen ez badabe ez dabe jaten, gero basoko fruitu batzuk batu, eta ikusten dozu zelango arropak janzten dabezan.\nE.: Zu zeu ere denboralditxo bat egon zinen horrelako indioekin bizitzen, ez, pobladu-edo batean?\nJ. A.: Bai, leku bitan, lehenengo Mundurukogaz egon nintzen, buruak ebakitzen ebezan indio batzukaz (lehen, orain ja ez, e?) eta gero Purina indioakaz beste hamabost bat egun eman nituen guretzako, gure moduko jende biziotsuarentzat eta txarto ohituta gaudenontzat nahiko bizimodu gogorra da.\nE.: Han ez dago dendarik eguneroko janaria erosteko?\nJ. A.: Qué va! Holango herri txikitxoetan ez dago dendarik, ez da erabiltzen dirurik, ez dago ezer. Baten batek basoan harrapatzen badau orein handi bat egiten dauena da zatitu eta senideei emon eta gero…\nE.: Gose pixka bat ere pasatu omen zenuen, ez, bidaia horretan edo egonaldi horretan?\nJ. A.: Bai, gose handia, hamar kilo galdu nituen hor egun batzuetan, eta gehienetan goseagaitik izan zen, ze han, ba lehen esan dodana, zer edo zer harrapatzen bada jaten da, eta ez bada ezer harrapatzen, igual egun horretan ez da ezer jaten.\nE.: Jo, ba gogorra izango da, ez, horrelako herrialde batetan hiru hilabete esan duzu, ez, gutxi gorabehera pasatu eta gero hona bueltatzera, eta berriro hemengo bizimodura ohitzera, ez?\nJ. A.: Bai, hemen bizio gehiegi daukagu, behar den baino askoz gehiago, ze hemen etxera ailegatu, hozkailua ireki eta dena bizioz beteta aurkitzen dozu.\nE.: Janez beteta?\nJ. A.: Beste leku askotan arroz platerkada bat eukitea egunero ja nahikoa da, ez?\nE.: Arroz platerkada bat erosteko, noski, dirua behar da, eta nik jakin badakit zuk dirua oso toki bitxitan gordetzen duzula, ez?\nJ. A.: Bai, batzuetan bai, batzuetan bizikletaz ibili nazenean aprobetxatu ditut txoko-moko guztiak, eta dirua gurpilen barruan ezkutatuta, edo jarlekuaren tutuan, edo erreminten artean edo… segun zer arriskutsuak ziren lekuak, segun zer arrisku zegoen lapurretak egoteko-eta.


Unai Etxeberria txapeldun izan zen Alkorta igoera mendi lasterketan | El Diario Vasco\nUnai Etxeberria txapeldun izan zen Alkorta igoera mendi lasterketan\nAMAGOIA ZABALA Martes, 29 noviembre 2016, 00:21\nPasa degun larunbat honetan XI. Alkorta gaineko mendi lasterketa izan zen. Mendi korrikalariak Udaletxe azpian hasi eta Alkorta baserriraino joan ziren, 4,5 kilometroko ibilbidea eginaz. Ibilbide motza baina oso gogorra egin behar izan zuten, bide gehiena aldapa gogorrez osaturik dagoelako eta tartean, %11ren bueltako pendizak gainditu behar izan zituztelako. Alkorta baserrira igotzen lehena, Unai Etxeberria izan zen eta honen denbora 21'32''koa izan zen, aurreko urteko irabazlearen baino 34'' gutxiago, bigarren postua Hasier Muruarentzat izan zen 23'21''denborarekin eta hirugarren postua Julen Salaberriak lortu zuen 23'43''. Mendaroko lehen postua Eneko Salegik lortu zuen, 27'46'' denborarekin. Emakumeetan Igone Eriz izan zen guztietan txapelduna, parte hartu zuen emakume bakarra izan baitzen. Aipamen berezia ere egin beharra dago Aitor Ugarteri, gaztetxo honek 26'25'' igotzea lortu baitzuen, laugarren postua eskuratuz.\nIpuin idazketa tailerra.\nIpuin idazketa tailerra, gaur izango da arratsaldeko 17:00etatik iluntzeko 19:00ak arte herriko Ludotekan. Peru Magdalena kazetari eta idazlea izango da tailerraren arduraduna. Gaurko saio hau, LHko 5 eta 6. mailetan ikasten dabiltzan gaztetxoentzat zuzendurik dago. Ostiralean berriz bigarren saio bat burutuko da, ordu eta toki berdinean , bain egun horretan DBHko gazteei zuzendurik izango da.\nKultura bonoa Mutrikun Lapari talde irekia sortu da, herritarron artean galdera bat adosteko


Gutxiagorekin hobeto bizitzeko. Nola eta zenbat ekoiztu nahi dugun erabakitzeko. Antolamenduan genero-ikuspegia erabiltzeko eta elikadura subiranotasuna suspertzeko… azken finean, beste garapen eredu baten alde egiteko. Horretarako, Eusko Jaurlaritzaren Lurraldearen Antolamendurako Artezpideen (LAA) aurrean, dokumentu alternatiboa idatzi zuen kurtso hasieran Euskadiko Gazteriaren Kontseiluaren baitan jaiotako lantalde ireki batek (zeinetan EHNE nekazal sindikatuak, Gazte Berdeak, EDE fundazioak eta -modu informatiboan- Gazte Komunistak taldeak parte hartu baizuten). Gazte elkarteek ere babes zabala eman zioten, EGK-ko Batzar Orokorrean. Neurrien artean, hiri eta herri trinkoak diseinatzea eta etxebizitza hutsak mobilizatzea proposatzen du dossierrak, bai eta energiaren ekoizpena kontsumitzen den tokian bertan egitea. Horrez gain, transgenikoen aurka borrokatzearen alde eta zerbitzu kulturalak deszentralizatzearen alde egiten du, besteak beste.\nHurrengo astean (uztailaren 19tik 21era) Udako Euskal Unibertsitateak (UEU) Lurralde-antolamendua Euskal Herrian: eredu aldaketaren beharra? ikastaroa emango du Iruñean. Bertan, beste hamaika gai eta materialen artean, Lakuako Artezpideen dokumento alternatibo hau mahaigaineratuko da. Oraindik ez badiozu txostenari begiratu bat eman, argitalpenen atalean duzu zain!